3. การประกอบธุรกิจของแต่ละธุรกิจ

_________________________________________________________________________________

3.1 ธุรกิจการขนส่งทางอากาศ

ลักษณะการดำเนินธุรกิจการบินโดยทั่วไปเป็นธุรกิจที่มีการลงทุนสูง (High Investment) ใช้
ต้นทุนในการดำเนินงานค่อนข้างสูง (High Operating Cost) แต่ผลกำไรหรือค่าตอบแทนต่ำ
(Low Profit Margin) ซึ่งความต้องการของลูกค้า (Demand) ในแต่ละช่วงเวลาไม่แน่นอน
จึงยากต่อการควบคุมการขายที่นั่งในแต่ละเที่ยวบิน ทำให้มีอัตราการเสี่ยง
ผลกำไรหรือขาดทุนในแต่ละเที่ยวบินสูง
ทั้งนี้ธุรกิจการบินมีความอ่อนไหวอย่างมากต่อสภาวะแวดล้อมต่างๆ
ที่ทำให้เกิดผลกระทบต่ออุตสาหกรรมการบิน เช่น ปัญหาทางการเมือง ระบบเศรษฐกิจ ภัยพิบัติ
หรือโรคระบาดต่างๆ เป็นต้น

ความมั่นใจหรือความพึงพอใจของผู้โดยสารในการใช้บริการ
จึงขึ้นอยู่กับชื่อเสียงและความน่าเชื่อถือของสายการบินในเรื่องของมาตรฐานความปลอดภัย
มาตรฐานการบริการ และการตรงต่อเวลาของ เที่ยวบินเป็นหลัก สิ่งต่างๆเหล่านี้
สร้างขึ้นยากและใช้เวลานาน แต่สามารถถูกทำลายลงอย่างง่ายดายใน เวลาอันรวดเร็ว เช่น
ถ้ามีอุบัติเหตุหรืออุบัติการณ์ต่างๆเกิดขึ้นโดยมีสาเหตุมาจากการปฏิบัติการบิน หรือมาตรฐานการบินต่ำ
ก็จะทำให้ผู้โดยสารลดความเชื่อถือลงทันที

การวิเคราะห์โอกาสและภัยคุกคาม

+-------------------------------------+--------------------------------+
| โอกาส                               | ภัยคุกคาม                        |
+-------------------------------------+--------------------------------+
| 1.  กรุงเทพฯ                         | 1.  การแทรกแซงจากภายนอก        |
|     มีทำเลที่ตั้งที่ได้เปรียบในเชิงยุทธศาสตร์   |                                |
|                                     | 1.  การขยายตัวของ Low Cost      |
| 1.  การเปิดใช้ท่าอากาศยานสุวรรณภูมิ       |     Airlines                   |
|                                     |                                |
| 2.                                  | 2.  การเปิดเสรีการบิน             |
| นโยบายรัฐเรื่องการค้าการท่องเที่ยวและการบิน |                                |
|                                     | 3.  วิกฤตการณ์ของสถานการณ์โลก     |
| 3.  STAR ALLIANCE สนับสนุนให้กรุงเทพฯ   |                                |
|                                     |   และภัยพิบัติทำให้คนเดินทางลดลง     |
| เป็นศูนย์กลางการบินในภูมิภาคเอเชีย         |                                |
|                                     | 4.  ความผันผวนของราคาน้ำมัน       |
| 4.  FTA ทำให้เกิดการเดินทางและขนส่งสินค้า |                                |
|                                     |                                |
|   ทางอากาศมากขึ้น                     |                                |
+-------------------------------------+--------------------------------+

โอกาส (Opportunity)

1.  กรุงเทพฯ มีทำเลที่ตั้งที่ได้เปรียบในเชิงยุทธศาสตร์

  กรุงเทพฯ ซึ่งเป็นฐานปฏิบัติการของบริษัทฯ
  มีตำแหน่งที่ตั้งเหมาะสำหรับการเป็นศูนย์กลางการบินของหลายเส้นทาง เช่น ยุโรป-ออสเตรเลีย
  การเดินทางไปตะวันออกกลาง หรืออินโดจีน ทำให้บริษัทฯ
  ได้รับประโยชน์จากผู้โดยสารที่เดินทางในเส้นทางเหล่านี้ที่มาใช้ท่าอากาศยานกรุงเทพเป็นจุดเชื่อมต่อ

2.  การเปิดใช้ท่าอากาศยานสุวรรณภูมิ

  ตามที่รัฐบาลได้เปิดใช้ท่าอากาศยานสุวรรณภูมิเมื่อวันที่ 28 กันยายน 2549
  ทำให้บริษัทฯมีขีดความสามารถในการแข่งขันเพิ่มขึ้น ในการสร้างศูนย์เครือข่ายการบิน (Route
  Network) เนื่องจากท่าอากาศยานสุวรรณภูมิ
  เป็นท่าอากาศยานนานาชาติขนาดใหญ่ที่มีความสำคัญต่อการส่งเสริมและพัฒนาความเจริญด้านเศรษฐกิจ
  สังคม การท่องเที่ยว และด้านอื่นๆซึ่งรัฐบาลมีเป้าหมายที่จะให้เป็นศูนย์กลางการขนส่งทางอากาศ
  (Aviation Hub) ในภูมิภาคเอเชียตะวันออกเฉียงใต้ ซึ่งจะเอื้อประโยชน์
  ต่อการดำเนินธุรกิจของบริษัทฯ อย่างเต็มศักยภาพ
  ทั้งในส่วนของการขนส่งทางอากาศและกิจกรรมสนับสนุนอย่างครบวงจร

3.  นโยบายรัฐเรื่องการค้าการท่องเที่ยว และการบิน

  จากนโยบายของรัฐบาลในการสนับสนุนการค้าและการลงทุนระหว่างประเทศ อาทิ
  การดำเนินธุรกิจบริหารท่าอากาศยานในต่างประเทศ การส่งเสริมการท่องเที่ยว
  และการเปิดเสรีด้านการบิน ทำให้บริษัทฯ มีโอกาสในการดำเนินธุรกิจ การขยายธุรกิจ
  และเจริญเติบโตขึ้น

4.  STAR ALLIANCE สนับสนุนให้กรุงเทพฯ เป็นศูนย์กลางการบินในภูมิภาคเอเชีย

  ปัจจุบัน มีสายการบินสมาชิกของกลุ่มพันธมิตร สตาร์อัลไลแอนซ์ บินสู่กรุงเทพฯ 8 สายการบิน
  ซึ่งช่วยส่งเสริมให้ท่าอากายานสุวรรณภูมิเป็นศูนย์กลางการบินในภูมิภาคเอเชียอาคเนย์
  โดยจะเอื้ออำนวยให้พันธมิตรของ สตาร์อัลไลแอนซ์ รวมทั้งการบินไทย
  ผนึกกำลังกันในเรื่องของระบบสารสนเทศ และปฏิบัติการต่างๆ
  รวมทั้งติดตั้งสตาร์เน็ตเพื่อเชื่อมโยงระบบคอมพิวเตอร์
  และประสานการทำงานของแต่ละสายการบินให้สอดคล้องกันยิ่งขึ้น

5.  FTA ทำให้เกิดการเดินทางและขนส่งสินค้าทางอากาศมากขึ้น

  ตามที่รัฐบาลมีนโยบายการจัดทำความตกลงเขตการค้าเสรี FTA (Free Trade Area)
  กับประเทศต่างๆ โดยกำลังดำเนินการเจรจาเขตการค้าเสรีกับ 8 ประเทศ ได้แก่ จีน ญี่ปุ่น
  อินเดีย บาห์เรน สหรัฐอเมริกา เปรู ออสเตรเลีย นิวซีแลนด์ และกลุ่มประเทศ BIMST-EC
  (พม่า อินเดีย ปากีสถาน บังคลาเทศ ศรีลังกา) นั้น
  จะส่งผลต่อการค้าและการดำเนินธุรกิจระหว่างประเทศเป็นอย่างมาก
  โดยจะส่งผลให้มีการเดินทางและขนส่งสินค้ามากขึ้น
  ซึ่งจะเป็นโอกาสที่ดีในการรองรับการขยายตัวด้านการขนส่งดังกล่าว

ภัยคุกคาม (Threat)

1.  การแทรกแซงจากภายนอก

  การบินไทยเป็นรัฐวิสาหกิจขนาดใหญ่ ดำเนินธุรกิจการบินเพื่อแสวงหากำไร
  โดยมีความรับผิดชอบต่อประเทศชาติในฐานะเป็นสายการบินแห่งชาติ
  ทำให้มีหน่วยงานและองค์กรภายนอกที่คาดหวังจะได้รับการสนับสนุนจากบริษัทฯ
  ในบางครั้งทำให้บริษัทฯ ไม่สามารถดำเนินการในเชิงพาณิชย์ได้อย่างเต็มรูปแบบ

2.  การขยายตัวของ Low Cost Airlines

  สายการบินต้นทุนต่ำในภูมิภาคเอเชียแปซิฟิค มีการเจริญเติบโตอย่างรวดเร็ว โดยในปี 2544 มี
  5 สายการบิน และเพิ่มขึ้นเป็น 20 สายการบินในปี 2547 และเพิ่มมากขึ้นในปี 2548 - 2549
  ซึ่งส่วนหนึ่งมาจากนโยบายการเปิดเสรีทางการบินและการผ่อนคลายสิทธิการบิน
  ทำให้เกิดการแข่งขันในรูปแบบใหม่
  สายการบินข้ามชาติเข้ามาจดทะเบียนจัดตั้งสายการบินในประเทศไทยเพื่อขยายเครือข่ายออกสู่ต่างประเทศ
  การที่ Low Cost Airlines แพร่หลายในหลายประเทศ
  ทำให้มีหลายสายการบินมุ่งหน้าเข้าสู่ประเทศไทย และเป็นตัวกระตุ้นให้มีการแข่งขันอย่างเข้มข้น
  ปัจจุบันมี Low Cost Airlines ที่ทำการบินที่ประเทศไทย 7 สายการบิน ได้แก่ Orient
  Thai, Thai Air Asia, Nok Air, Air Asia, Tiger Airways, Jet Star Asia
  และ Jet Star International สายการบินเหล่านี้ บางส่วนทำการบินในประเทศไทย
  บางส่วนทำการบินในภูมิภาคเอเซีย ล่าสุดได้มี Low Cost Airlines
  ที่ทำการบินข้ามทวีปจากประเทศออสเตรเลียมายังประเทศไทย คือสายการบิน Jet Star
  International ซึ่งอาจจะส่งผลกระทบต่อสัดส่วนส่วนทางการตลาดของบริษัทฯ

3.  การเปิดเสรีการบิน

การเปิดเสรีการบินในขณะที่การบินไทยยังมีข้อจำกัดด้านเงินลงทุน ไม่สามารถขยายตัวได้อย่างเต็มที่
ทำให้เสียโอกาสในการดำเนินธุรกิจ และเสียเปรียบในเชิงแข่งขันกับคู่แข่งที่มีความเข้มแข็งมากกว่า
การเปิดเสรีภายในประเทศเพื่อให้สายการบินเอกชนอื่นๆมีโอกาสเติบโตในการดำเนินธุรกิจ

4.  วิกฤตการณ์ของสถานการณ์โลก และภัยพิบัติทำให้คนเดินทางลดลง

  ความไม่แน่นอนของสถานการณ์โลก อาทิ การก่อการร้าย ภาวะสงคราม การระบาดของโรค
  ภัยพิบัติทางธรรมชาติ ทำให้การเดินทางลดลงซึ่งส่งผลต่อรายได้ของบริษัทฯ
  ทำให้รายได้ต่ำกว่าที่ประมาณการ และมีผลกระทบต่อเนื่องถึงสถานะของกระแสเงินสดของบริษัทฯ

5.  ความผันผวนของราคาน้ำมัน

ความผันผวนของราคาน้ำมันมีผลโดยตรงต่อค่าใช้จ่ายในการดำเนินงานของบริษัทฯ
เนื่องจากค่าใช้จ่ายด้านน้ำมันเป็นค่าใช้จ่ายหลักที่สำคัญในการปฏิบัติการบิน
จากสถานการณ์ของราคาน้ำมันโลกในปัจจุบันที่มีแนวโน้มเพิ่มสูงขึ้น
จึงส่งผลกระทบต่อต้นทุนการดำเนินงานที่เพิ่มขึ้น
โดยหากราคาน้ำมันยังคงเพิ่มสูงขึ้นก็จะยิ่งทำให้การดำเนินธุรกิจของบริษัทฯ มีความเสี่ยงเพิ่มขึ้น

3.2 การตลาดและสภาวะการแข่งขัน

1.  นโยบายและลักษณะการตลาด

3.2.1.1 นโยบายการตลาด

นโยบายทางการตลาดของบริษัทฯ ภายใต้สภาวะการแข่งขันอย่างรุนแรงของธุรกิจการบิน
และผลกระทบจากปัจจัยภายนอกที่ไม่สามารถควบคุมได้ เช่น ราคาน้ำมันที่เพิ่มสูงขึ้น
โดยกำหนดนโยบายการตลาดให้สอดคล้องกับการวางกลยุทธ์การตลาดในช่วงรุกทุกด้าน
ทั้งการขยายตลาดสู่กลุ่มเป้าหมายและการเปิดตลาดใหม่
เพื่อเพิ่มรายได้และจำนวนผู้โดยสารให้กับบริษัทฯ
นอกจากนี้ยังได้มีการพัฒนาเครือข่ายระบบบริหารรายได้และขยายตลาดแบบ Direct Marketing
โดยเร่งปรับปรุงการขายผ่านอินเทอร์เน็ต

บริษัทฯ มีแผนการตลาดที่สำคัญแบ่งเป็นหัวข้อหลักได้แก่

-   แผนเพิ่มพูนรายได้ (Enhance Revenue Growth)

โดยเน้นเพิ่มรายได้คุณภาพ (Quality Revenue) การมุ่งเน้นนโยบาย “เต็มทุกเที่ยว แน่นทุกวัน”
การนำ RBD (Reservation Booking Designator) มาใช้กำหนดช่วงราคาของแต่ละ
Booking Class การปรับแผนการตลาดช่วง High Season/Low Season และ พัฒนาผลิตภัณฑ์
Royal Orchid Holidays หรือ ROH อย่างต่อเนื่อง

-   ปรับปรุงหน่วยงานให้เป็นหน่วยบริการเพื่อลูกค้า (Customer Focus)

โดยการพัฒนาบุคลากร ณ จุดสัมผัสลูกค้า
ร่วมกับการนำเทคโนโลยีสมัยใหม่มาใช้ในส่วนบริการลูกค้าและสนับสนุนการนำระบบ CRM
มาใช้เพื่อปรับปรุงการบริการแบบ Personalized Service

-   ปรับปรุงช่องทางจำหน่ายให้ได้ประโยชน์สูงสุด

โดยการเพิ่มตัวแทนจำหน่ายแต่ละตลาด พัฒนาจัดทำ Agency Profiles จัดทำ AMIP (Agency
Mileage Incentive Program) เลือกสรรคู่ค้าที่มีความภักดี เพิ่มช่องทางจำหน่ายใหม่แบบ
Direct Marketing และ ปรับปรุงระบบตรวจสอบการจ่ายเงินให้กับ CRS

-   มุ่งเน้นตลาดที่มีศักยภาพ

โดยการขยายเครือข่ายการบินให้ครอบคลุมตลาดที่มีศักยภาพรวมทั้งการเร่งขยายลูกค้าตลาดบนและการนำข้อมูล
MIDT (Marketing Information Data Tape) มาใช้วิเคราะห์ตลาดและการขาย

-   ร่วมมือกับพันธมิตร

โดยการเพิ่มสัญญากับพันธมิตรที่มีคุณภาพและการร่วมมือพันธมิตรทางธุรกิจอื่นรวมทั้งการร่วมมือกับการท่องเที่ยวและกระทรวงการต่างประเทศในการร่วมสร้างกิจกรรมต่างๆ

-   สร้างคุณค่าในตราผลิตภัณฑ์ (Brand)

โดยการสร้างความแตกต่างของ Brand การจัดทำ Brand Tracking Research อย่างต่อเนื่อง
การเสริมสร้าง Brand ให้มีการเจริญเติบโตอย่างต่อเนื่องและสร้างมูลค่าเพิ่มของ Brand

-   Modernize ICT System

โดยการพัฒนาระบบฐานข้อมูล ส่งเสริมการออกบัตรโดยสารที่เป็นอิเล็กทรอนิกส์ทั้งหมด
และพัฒนาระบบ RMS (Revenue Management System)

นอกจากนี้แผนการตลาดที่สำคัญที่ได้ดำเนินมาอย่างต่อเนื่องคือ
การรักษาลูกค้าประจำภายใต้โครงการสะสมไมล์รอยัล ออร์คิด พลัส
และการพัฒนากิจกรรมการท่องเที่ยว ภายใต้โครงการรอยัล ออร์คิด ฮอลิเดย์ (Royal Orchid
Holidays) หรือทัวร์เอื้องหลวง

กลยุทธ์หลักที่บริษัทฯ นำมาใช้สร้างความสำเร็จในการพลิกวิกฤตให้เป็นโอกาสทางการตลาด
จนบรรลุเป้าหมายในการสร้างรายได้ ขยายฐานลูกค้าให้กว้างขวางเช่นนี้ได้
ก็คือการทำการตลาดเชิงรุกที่มุ่งเจาะกลุ่มลูกค้าใหม่
ทั้งในแนวลึกและแนวกว้างเพื่อเพิ่มศักยภาพในการสร้างรายได้ที่สูงขึ้น ทั้งนี้ บริษัทฯ
ได้จัดทำแผนส่งเสริมการตลาดที่ไม่เพียงจะช่วยกระตุ้นและสร้างแรงจูงใจให้นักท่องเที่ยวจากต่างประเทศและในประเทศเลือกใช้บริการเท่านั้น
หากยังเป็นส่วนสนับสนุนนโยบายรัฐบาลในการส่งเสริมการท่องเที่ยวไทยให้ขยายตัว

(ก) การรักษาลูกค้าประจำโดยโครงการรอยัล ออร์คิด พลัส (Royal Orchid Plus)

โครงการรอยัล ออร์คิด พลัส เป็นกลยุทธ์ในการรักษาลูกค้าประจำของบริษัทฯ สมาชิกรอยัล ออร์คิด
พลัส แบ่งออกเป็น 3 ประเภท ได้แก่ บัตรธรรมดา บัตรเงิน และบัตรทอง
ซึ่งทุกประเภทจะสามารถรับไมล์สะสมได้จากทุกสายการบินในกลุ่มพันธมตร สตาร์ อัลไลแอนซ์
และสายการบินคู่สัญญา ตลอดจนเครือโรงแรมต่างๆ ทั้งในประเทศและต่างประเทศ บริษัทรถเช่า
และบัตรเครดิตคู่สัญญา
ทั้งนี้ไมล์สะสมดังกล่าวสามารถนำไปแลกเป็นบัตรโดยสารและรางวัลเลื่อนชั้นโดยสารจากทางบริษัทฯ
และกลุ่มสายการบินพันธมิตรหรือห้องพักตามโรงแรมต่างๆ ได้ และรางวัลอื่นๆ เช่น THAI Shop
นอกจากนี้ยังจะได้รับสิทธิประโยชน์อื่นๆ อาทิ สิทธิพิเศษในการสำรองที่นั่งและการตรวจรับเอกสาร
สิทธิการเพิ่มพิกัดน้ำหนักกระเป๋า การเลื่อนชั้นที่นั่งโดยสาร
รวมถึงสิทธิการใช้ห้องรับรองพิเศษของสายการบินในกลุ่มพันธมิตร สตาร์ อัลไลแอนซ์ ทั่วโลกอีกด้วย

บริษัทฯ
ยังได้ประโยชน์ทางการตลาดและรายได้ทางอ้อมจากการที่รายการดังกล่าวสามารถใช้ร่วมกับกลุ่มพันธมิตรสายการบินอีกด้วย
กล่าวคือ ทุกครั้งที่สมาชิกรายการสะสมไมล์ของบริษัทฯ ซื้อบัตรโดยสารกับสายการบินพันธมิตรอื่น
โดยขอรับไมล์สะสมของบริษัทฯ บริษัทฯ จะได้รับค่าธรรมเนียมจากสายการบินพันธมิตร
ในทางกลับกัน
หากผู้โดยสารซึ่งเป็นสมาชิกรายการสะสมไมล์ของสายการบินพันธมิตรซื้อบัตรโดยสารเพื่อทำการบินกับบริษัทฯ
บริษัทฯ จะต้องจ่ายค่าธรรมเนียมให้แก่สายการบินพันธมิตรนั้นๆ

นอกจากนี้ บริษัทฯ ยังได้รับรายได้เพิ่มจากการแลกไมล์สะสมเป็นบัตรโดยสารอีกด้วย กล่าวคือ
บริษัทฯ
จะมีรายได้รับจากสายการบินพันธมิตรถ้าสมาชิกรายการสะสมไมล์ของสายการบินพันธมิตรขอแลกไมล์สะสมเป็นบัตรโดยสารเพื่อเดินทางโดยเที่ยวบินของบริษัทฯ
ในทางกลับกัน บริษัทฯ
จะชำระค่าโดยสารให้สายการบินพันธมิตรถ้าสมาชิกรายการสะสมไมล์ของบริษัทฯ
ขอแลกไมล์สะสมเป็นบัตรโดยสารของสายการบินพันธมิตร ที่ผ่านมา บริษัทฯ
มีรายได้รับสุทธิจากการแลกเปลี่ยนไมล์สะสมดังกล่าว
เนื่องจากสมาชิกรายการสะสมไมล์นิยมแลกเปลี่ยนไมล์สะสมเพื่อมาท่องเที่ยวยังประเทศไทย
ซึ่งเป็นแหล่งท่องเที่ยวที่ได้รับความนิยมแห่งหนึ่งของโลก จึงส่งผลให้สมาชิกรายการสะสมไมล์รอยัล
ออร์คิด พลัส ที่ได้ทำการบินกับบริษัทฯ และสายการบินพันธมิตรมีจำนวนเพิ่มสูงขึ้นอย่างต่อเนื่อง
บริษัทฯ
ได้มีการวางแผนการขายและจัดสรรที่นั่งว่างเพื่อใช้รองรับการเดินทางของสมาชิกที่ได้ทำการแลกบัตรโดยสารอย่างเหมาะสม
ซึ่งเป็นการบริหารรายได้จากปริมาณการผลิตที่มีอยู่อย่างสูงสุดด้วย

โครงการรอยัล ออร์คิด พลัส
ได้พัฒนาปรับปรุงการบริการออนไลน์ผ่านทางเว็บไซด์ให้ความสะดวกสบาย
โดยสามารถแลกของรางวัลต่างๆ และออกบัตรโดยสารรางวัลแบบอิเล็คโทรนิกส์
และขยายสิทธิประโยชน์ของสมาชิกในการมอบรางวัล
ซึ่งเป็นการสร้างความพึงพอใจให้กับสมาชิกอีกด้วย นอกจากนี้ บริษัทฯ ยังใช้ฐานข้อมูลลูกค้ารอยัล
ออร์คิด พลัส ในการทำการตลาดสื่อตรง
และเป็นการเข้าถึงกลุ่มลูกค้าเป้าหมายได้อย่างมีประสิทธิภาพ

(ข) การพัฒนากิจกรรมการท่องเที่ยวภายใต้โครงการรอยัล ออร์คิด ฮอลิเดย์ (Royal Orchid
Holidays) หรือทัวร์เอื้องหลวง

โครงการรอยัล ออร์คิด ฮอลิเดย์ เป็นการจัดรายการนำเที่ยวสู่สถานที่ต่างๆ
จากแต่ละจุดบินของบริษัทฯ ให้แก่ผู้โดยสารโดยให้บริการครอบคลุมทุกด้าน เช่น การพักผ่อน
การศึกษาขนบธรรมเนียมประเพณี วัฒนธรรม และการผจญภัย เป็นต้น
ซึ่งจะช่วยเสริมความเข้มแข็งทางการตลาดและเพิ่มรายได้จากการจำหน่ายบัตรโดยสารแก่บริษัทฯ
รายการ “เอื้องหลวงพาท่องทั่วโลก” (Discovery The World) เป็นการนำเที่ยวสู่ต่างประเทศ
และรายการ “เอื้องหลวงพาท่องทั่วไทย” (Discovery Thailand)
เป็นการนำท่องเที่ยวภายในประเทศซึ่งมีบทบาทที่สำคัญในการส่งเสริมการท่องเที่ยวให้กับประเทศไทย
และประเทศเพื่อนบ้าน ในฐานะที่บริษัทฯ
เป็นสายการบินแห่งชาติและเป็นสายการบินที่ได้รับผลประโยชน์จากการเดินทางมาท่องเที่ยวเมืองไทย
และในบางโอกาสบริษัทฯ ได้ร่วมมือกับการท่องเที่ยวแห่งประเทศไทย
รวมทั้งหน่วยงานภาครัฐและเอกชน ในการจัดรายการท่องเที่ยวในประเทศไทยอีกด้วย บริษัทฯ
จัดจำหน่ายบัตรโดยสารและรายการท่องเที่ยวผ่านสำนักงานสาขาของบริษัทฯ
และตัวแทนจำหน่ายทั่วโลก ซึ่งมีระบบการสำรองรายการท่องเที่ยว
รวมถึงการออกบัตรโดยสารด้วยคอมพิวเตอร์ การท่องเที่ยวโดยใช้บริการของรอยัล ออร์คิด
ฮอลิเดย์ ถือว่ามีความคุ้มค่า เพราะเป็นรายการที่เลือกสรรมาอย่างดี
ใช้โรงแรมและบริการทัวร์ที่มีมาตรฐานโลก นักท่องเที่ยวที่เดินทางกับรอยัล ออร์คิด ฮอลิเดย์
จะเป็นนักท่องเที่ยวที่มาจากทั่วโลก โดยส่วนใหญ่มาจากทวีปยุโรป ออสเตรเลีย นิวซีแลนด์
สหรัฐอเมริกา และเอเชีย ซึ่งกว่าร้อยละ 90 เป็นรายการท่องเที่ยวที่เดินทางมายังประเทศไทย

บริษัทฯ ยังได้ขยายตลาดรายการท่องเที่ยวรอยัล ออร์คิด ฮอลิเดย์
ไปสู่กลุ่มลูกค้าเป้าหมายใหม่ที่เป็นนักท่องเที่ยวมีกำลังซื้อสูง และเป็นกลุ่มลูกค้าประเภทตลาดเฉพาะ
(Niche Market) มากขึ้น โดยเน้นนำเสนอรายการท่องเที่ยวประเภทพรีเมี่ยม
เพื่อสร้างมูลค่าเพิ่มแก่ลูกค้าที่ใช้บริการของบริษัทฯ โดยเฉพาะ ทั้งนี้ บริษัทฯ
ได้ร่วมกับพันธมิตรธุรกิจท่องเที่ยวกลุ่มต่างๆ อาทิ สนามกอล์ฟ สปา โรงแรม รีสอร์ตชั้นนำ ฯลฯ
ในการเสนอบริการพิเศษ (Exclusive Offer) ให้กับกลุ่มลูกค้าดังกล่าว
ซึ่งเป้าหมายหลักประกอบด้วย นักดำน้ำ นักกอล์ฟ นักท่องเที่ยวที่เข้ามาพักผ่อนเพื่อสุขภาพในแบบสปา
หรือตรวจเช็คสุขภาพและคู่ฮันนีมูน ซึ่งเป็นกลุ่มที่บริษัทฯ
ขยายการให้บริการครอบคลุมทั้งชาวไทยและชาวต่างประเทศ

นอกจากนี้ รอยัล ออร์คิด ฮอลิเดย์ ได้พัฒนาการซื้อขายรายการท่องเที่ยวแบบเบ็ดเสร็จ 2
โครงการ คือ

1.  การออกบัตรรายการท่องเที่ยวอิเล็กทรอนิกส์ (Electronic Tour Order)

เพื่อให้เกิดความสะดวกและคล่องตัวกับตัวแทนจำหน่ายและลูกค้ามากขึ้น โดยไม่ต้องใช้บัตร
รายการท่องเที่ยว (Voucher)

2. การขายรอยัล ออร์คิด ฮอลิเดย์ ผ่านระบบอินเทอร์เน็ต

เพื่อเพิ่มช่องทางการขายให้มากขึ้น โดยให้ตัวแทนจำหน่ายรายย่อย (Retailer)
สามารถดูข้อมูลและทำการสำรองที่รายการท่องเที่ยวต่างๆ ของ รอยัล ออร์คิด ฮอลิเดย์
ได้โดยตรงผ่านระบบอินเทอร์เน็ต ซึ่งจะช่วยให้ตัวแทนจำหน่ายรายย่อยสามารถเข้าถึง รอยัล
ออร์คิด ฮอลิเดย์ ได้มากขึ้น และจะทำให้การซื้อขายรายการท่องเที่ยวต่างๆ
สะดวกและคล่องตัวมากยิ่งขึ้น

(ค) ระบบพาณิชย์อิเล็กทรอนิกส์ (E-Commerce)

นอกเหนือจากการจำหน่ายบัตรโดยสารโดยผ่านสำนักงานขายของบริษัทฯ
โดยตรงและการจำหน่ายผ่านตัวแทนจำหน่าย (Travel Agent) แล้ว บริษัทฯ
ได้นำระบบเทคโนโลยีสารสนเทศที่ทันสมัยมาใช้ในการขยายช่องทางจัดจำหน่าย
ด้วยระบบพาณิชย์อิเล็กทรอนิกส์ผ่านเครือข่ายอินเทอร์เน็ต ได้แก่ บริการ Royal e-Booking
ซึ่งผู้โดยสารสามารถทำการสำรองที่นั่งและออกบัตรโดยสารด้วยตนเอง ผ่านเวบไซต์ของบริษัทฯ
การออกบัตรโดยสารดังกล่าวสามารถเลือกที่จะจ่ายค่าบัตรโดยสารผ่านบัตรเครดิตและออกเป็นบัตรโดยสารอิเล็กทรอนิกส์ทันที
หรือเลือกที่จะจ่ายเงินและออกบัตรโดยสารกระดาษที่สำนักงานขายของบริษัทฯ ภายใน 3 วัน
หลังจากวันที่ทำการสำรองที่นั่ง นอกเหนือจากบริการ Royal e-Booking บริษัทฯ ยังให้บริการ
Royal e-Ticket
ซึ่งผู้โดยสารสามารถสำรองที่นั่งและซื้อบัตรโดยสารอิเล็กทรอนิกส์โดยโทรศัพท์มาติดต่อสำนักงานขายของบริษัทฯ
และแจ้งหมายเลขบัตรเครดิตเพื่อชำระเงิน
และเมื่อถึงวันเดินทางผู้โดยสารเพียงแต่แสดงบัตรประจำตัวประชาชนและบัตรเครดิตดังกล่าวที่เช็คอินเคาน์เตอร์ก็จะได้รับ
Boarding Pass ในการขึ้นเครื่องทันที

ส่วนระบบ Royal-e-Check-in
เป็นระบบในการอำนวยความสะดวกให้แก่ผู้โดยสารในการเช็คอินด้วยตนเอง แบ่งได้เป็น 2 ระบบ
ได้แก่ Self Service System (Kiosk) สำหรับผู้โดยสารทั่วไป
มีบริการที่สนามบินภายในประเทศ และ Internet Check-in (i Check-in)
สำหรับผู้โดยสารที่เป็นสมาชิกบัตร ROP โดยเช็คอินผ่านทางเว็บไซด์ของบริษัทฯ จากเมืองต่างๆ
ที่ใช้ระบบเช็คอินของบริษัทฯ ทั้งภายในประเทศและต่างประเทศ
ซึ่งเป็นการลดขั้นตอนในการเลือกที่นั่งและใส่หมายเลขบัตรสะสมไมล์
เนื่องจากผู้โดยสารสามารถทำได้ด้วยตนเอง
เมื่อถึงสนามบินผู้โดยสารเพียงติดต่อพนักงานเพื่อรับบัตรที่นั่ง ตรวจเอกสารการเดินทางและสัมภาระ
ถือเป็นการเพิ่มทางเลือกให้ผู้โดยสารให้สามารถเดินทางได้สะดวกขึ้น

(ง) อุปกรณ์และบริการ

บริษัทฯ ได้ปรับกลยุทธ์และแผนงานด้านการให้บริการ ให้ตอบสนองความคาดหวังของลูกค้า
และเพิ่มขีดความสามารถให้พร้อมต่อการแข่งขัน
โดยปรับปรุงคุณภาพของอุปกรณ์บริการสำหรับผู้โดยสารทุกชั้นของเที่ยวบินทำการ
ออกแบบห้องโดยสารใหม่เพื่อเพิ่มความสะดวกสบายให้แก่ผู้โดยสารในเครื่องบินรุ่นใหม่ที่รับมอบ
รวมทั้งปรับปรุงห้องโดยสารของเครื่องบินที่ประจำการอยู่แล้ว
โดยจัดที่นั่งใหม่และจัดที่นั่งระหว่างแถวให้กว้างขึ้นในทุกชั้น
ตกแต่งห้องน้ำในชั้นหนึ่งและชั้นธุรกิจให้มีความทันสมัยสวยงามและกว้างขวางขึ้น
พร้อมด้วยอุปกรณ์อำนวยความสะดวกที่ทันสมัย รวมทั้งติดตั้งเก้าอี้ผู้โดยสารรุ่นใหม่มีขนาดใหญ่ขึ้น
และสามารถปรับเอนได้มากขึ้นในทุกชั้นโดยสาร ดังมีรายละเอียดดังนี้

1) การปรับปรุงรูปแบบและคุณภาพของที่นั่งโดยสารและระบบสาระบันเทิง

วัตถุประสงค์หลักของการปรับปรุงอุปกรณ์ในเครื่องบินของบริษัทฯ คือ
การปรับปรุงอุปกรณ์ในเครื่องบินทุกลำที่เป็นแบบเดียวกันให้มีที่นั่งโดยสารลักษณะเดียวกันในแต่ละชั้นโดยสาร
โดยจะทำการปรับปรุงที่นั่งทั้งหมดสำหรับผู้โดยสารชั้นหนึ่ง ชั้นธุรกิจ และชั้นประหยัด บริษัทฯ
มีแผนที่จะปรับปรุงระยะห่างระหว่างที่นั่งโดยสารในแต่ละชั้นผู้โดยสาร
โดยจะทำการลดจำนวนที่นั่งแต่ละแถวลง ลดความแออัดในห้องโดยสาร
และเพิ่มความสะดวกสบายโดยรวมให้แก่ผู้โดยสารมากขึ้น

สำหรับที่นั่งโดยสารชั้นหนึ่งในเครื่องบินแบบโบอิ้ง 747-400 นั้น จะเปลี่ยนเป็นเก้าอี้นอน
ซึ่งสามารถปรับนอนราบ 180 องศา และจะมีการติดตั้งฉากกั้นระหว่างที่นั่งทุกที่นั่ง
ส่วนที่นั่งโดยสารของชั้นธุรกิจในเครื่องบินจะมีพื้นที่ส่วนตัวมากขึ้นและปรับเอนได้มาก มีที่หนุนหลัง
(Lumbar Support) ที่พักเท้า
และโต๊ะหน้ากว้างพับได้เพื่ออำนวยความสะดวกให้แก่ผู้โดยสารที่จะทำงานไปด้วยขณะบิน นอกจากนี้
บริษัทฯ ก็จะทำการเพิ่มขนาดและความสบายของที่นั่งชั้นประหยัดในเครื่องบินบางแบบอีกด้วย

นอกจากนี้ บริษัทฯ
มีแผนการปรับปรุงระบบสาระบันเทิงทั้งด้านภาพและเสียงบนเครื่องบินในเส้นทางระหว่างประเทศทุกลำ
เพื่อให้มีคุณภาพสูง ทันสมัยและเป็นมาตรฐานเดียวกันทั้งหมด
โดยจะมีจอภาพส่วนตัวในชั้นหนึ่งและชั้นธุรกิจทุกที่นั่ง ระบบเพลงและภาพยนต์แบบเลือกชมได้
(On-demand) และมีรายการบันเทิงให้ผู้โดยสารเลือกอย่างหลากหลาย รวมทั้งเกมส์
ภาพเส้นทางบิน ทิวทัศน์บริเวณที่เครื่องบินผ่าน

งานปรับปรุงรูปแบบของที่นั่งทั้งหมดจะทำที่ฝ่ายช่างของบริษัทฯ โดยมีการปรึกษากับบริษัท
ผู้ผลิตเครื่องบินอยู่ตลอดเวลา ทั้งนี้จะใช้เวลาประมาณ 4 สัปดาห์ต่อลำ โดยบริษัทฯ
เริ่มปรับปรุงเครื่องบินตั้งแต่ปี 2544 โดยได้ปรับปรุงเครื่องบินแบบแอร์บัส A330-300 จำนวน 8
ลำ แล้วเสร็จในปี 2546 และคาดว่าจะดำเนินการในส่วน ที่เหลือให้แล้วเสร็จในปี 2550

ตารางแสดงข้อมูลบางประการเกี่ยวกับการปรับปรุงอากาศยานและอุปกรณ์ทั้งที่อยู่ระหว่างการดำเนินการและที่เสนอให้มีการดำเนินการ

+--------+----+----------------------------+--------------+-----------+
| แบ     | จ  | รายละเอียดของการปรับปรุง      | สถานะ        | ก         |
| บหรือรุ่น | ำน |                            |              | ำหนดเวลาที่ |
|        | วน |                            |              |           |
|        |    |                            |              | คาดว่า     |
|        | (ล |                            |              | จะแล้วเสร็จ |
|        | ำ) |                            |              |           |
+========+====+============================+==============+===========+
| โบอิ้ง   | 6  | ชั้นธุรกิจ                     | เร           | พฤษภาคม   |
| 7      |    |                            | ิ่มปรับปรุงลำแรก | 2551      |
| 77-300 |    | -   เพิ่มความกว้างของเก้าอี้     |              |           |
|        |    |                            | ประมาณสิงหาคม |           |
|        |    | -   เพิ่มระยะห่างระหว่างที่นั่งเป็น | 2550         |           |
|        |    |     60 นิ้ว                  |              |           |
|        |    |                            |              |           |
|        |    | -                          |              |           |
|        |    |    ที่นั่งใหม่ปรับเอนนอนได้ประมาณ |              |           |
|        |    |     165 องศา (แบบ          |              |           |
|        |    |     lie-flat)              |              |           |
|        |    |     และมีที่พักเท้าในตัว         |              |           |
|        |    |                            |              |           |
|        |    | -   ลดที่นั่งลงประมาณ 7 ที่นั่ง    |              |           |
|        |    |                            |              |           |
|        |    | -                          |              |           |
|        |    | มีจอภาพส่วนตัวและอุปกรณ์เชื่อมต่อไ |              |           |
|        |    | ฟฟ้าสำหรับคอมพิวเตอร์พกพาทุกที่นั่ง |              |           |
|        |    |                            |              |           |
|        |    | -   ระบบสาระบันเทิงแบบ       |              |           |
|        |    |     On-demand              |              |           |
+--------+----+----------------------------+--------------+-----------+
|        |    | ชั้นประหยัด                   |              |           |
|        |    |                            |              |           |
|        |    | -   เพิ่มความกว้างของเก้าอี้     |              |           |
|        |    |                            |              |           |
|        |    | -   เปลี่ยนเก้าอี้ปรับเอนได้เป็นมุม |              |           |
|        |    |     120 องศา               |              |           |
|        |    |                            |              |           |
|        |    | -                          |              |           |
|        |    | มีจอภาพส่วนตัวและอุปกรณ์เชื่อมต่อไ |              |           |
|        |    | ฟฟ้าสำหรับคอมพิวเตอร์พกพาทุกที่นั่ง |              |           |
|        |    |                            |              |           |
|        |    | -   ระบบสาระบันเทิงแบบ       |              |           |
|        |    |     On-demand              |              |           |
+--------+----+----------------------------+--------------+-----------+
| โบอิ้ง   | 8  | ชั้นธุรกิจ                     | เร           | ธันวาคม    |
| 7      |    |                            | ิ่มปรับปรุงลำแรก | 2549      |
| 77-200 |    | -   เปลี่ยนแถวที่นั่ง จากแบบ     |              |           |
|        |    |     “2-4-2” เป็น ”2-2-2”    | ป            |           |
|        |    |                            | ระมาณกรกฎาคม |           |
|        |    | -   เพิ่มระยะห่างระหว่างที่นั่งเป็น | 2548         |           |
|        |    |     60 นิ้ว                  |              |           |
|        |    |                            |              |           |
|        |    | -                          |              |           |
|        |    |    ที่นั่งใหม่ปรับเอนนอนได้ประมาณ |              |           |
|        |    |     165 องศา (แบบ          |              |           |
|        |    |     lie-flat)              |              |           |
|        |    |     และมีที่พักเท้าในตัว         |              |           |
|        |    |                            |              |           |
|        |    | -                          |              |           |
|        |    | มีจอภาพส่วนตัวและอุปกรณ์เชื่อมต่อไ |              |           |
|        |    | ฟฟ้าสำหรับคอมพิวเตอร์พกพาทุกที่นั่ง |              |           |
|        |    |                            |              |           |
|        |    | -   ระบบสาระบันเทิงแบบ       |              |           |
|        |    |     On-demand              |              |           |
+--------+----+----------------------------+--------------+-----------+
|        |    | ชั้นประหยัด                   |              |           |
|        |    |                            |              |           |
|        |    | -   ระบบสาระบันเทิงแบบ       |              |           |
|        |    |     On-demand              |              |           |
|        |    |                            |              |           |
|        |    | -   เพิ่มความกว้างของเก้าอี้     |              |           |
|        |    |                            |              |           |
|        |    | -   เปลี่ยนแถวที่นั่งจากแบบ      |              |           |
|        |    |     “3-4-3” เป็น “3-3-3”    |              |           |
|        |    |                            |              |           |
|        |    | -   เปลี่ยนเก้าอี้ปรับเอนได้เป็นมุม |              |           |
|        |    |     120 องศา               |              |           |
+--------+----+----------------------------+--------------+-----------+
| โบอิ้ง   | 12 | ชั้นหนึ่ง                      | เริ่ม          | พฤศจิกายน  |
| 7      |    |                            | ดำเนินการติดตั้ง | 2549      |
| 47-400 |    | -   ติดตั้งเก้าอี้นอน (lie-flat  |              |           |
|        |    |     bed) ใหม่ จำนวน 10 ที่นั่ง  | ลำ           |           |
|        |    |                            | แรกเดือนมีนาคม |           |
|        |    |   สามารถนอนราบได้อย่างเต็มที่ถึง | 2548         |           |
|        |    |     180 องศา โดยมีแถวที่นั่งแบบ |              |           |
|        |    |     “1-2-1”                |              |           |
|        |    |                            |              |           |
|        |    | -                          |              |           |
|        |    | มีจอภาพส่วนตัวและอุปกรณ์เชื่อมต่อไ |              |           |
|        |    | ฟฟ้าสำหรับคอมพิวเตอร์พกพาทุกที่นั่ง |              |           |
|        |    |                            |              |           |
|        |    | -   ระบบสาระบันเทิงแบบ       |              |           |
|        |    |     On-demand              |              |           |
|        |    |     ให้บ                    |              |           |
|        |    | ริการหูฟังที่มีคุณสมบัติลดเสียงรบกวน |              |           |
|        |    |                            |              |           |
|        |    | -   ปรับปรุง                 |              |           |
|        |    | อุปกรณ์อำนวยความสะดวกในห้องน้ำ |              |           |
+--------+----+----------------------------+--------------+-----------+
|        |    | ชั้นธุรกิจ                     |              |           |
|        |    |                            |              |           |
|        |    | -   ติดตั้งเก้าอี้ใหม่แบบ         |              |           |
|        |    |     Lie-flat จำนวน 40 ที่นั่ง  |              |           |
|        |    |     สามารถเอนนอนได้ถึง 165   |              |           |
|        |    |     องศา                   |              |           |
|        |    |                            |              |           |
|        |    | -   เพิ่มระยะห่างระหว่างที่นั่งเป็น |              |           |
|        |    |     60 นิ้ว                  |              |           |
|        |    |                            |              |           |
|        |    | -                          |              |           |
|        |    | มีจอภาพส่วนตัวและอุปกรณ์เชื่อมต่อไ |              |           |
|        |    | ฟฟ้าสำหรับคอมพิวเตอร์พกพาทุกที่นั่ง |              |           |
|        |    |                            |              |           |
|        |    | -   ระบบสาระบันเทิงแบบ       |              |           |
|        |    |     On-demand              |              |           |
|        |    |                            |              |           |
|        |    | -   ปรับปรุง                 |              |           |
|        |    | อุปกรณ์อำนวยความสะดวกในห้องน้ำ |              |           |
+--------+----+----------------------------+--------------+-----------+
| รวม    | 26 |                            |              |           |
+--------+----+----------------------------+--------------+-----------+

2) อุปกรณ์อำนวยความสะดวกสำหรับธุรกิจและการสื่อสาร

บริษัทฯ
มีแผนติดตั้งโทรศัพท์ส่วนตัวและอุปกรณ์เชื่อมต่อไฟฟ้าสำหรับคอมพิวเตอร์พกพาสำหรับที่นั่งในชั้นหนึ่งและชั้นธุรกิจ
เพื่อให้ผู้โดยสารสามารถติดต่อทำธุรกิจได้อย่างต่อเนื่องและสะดวกสบาย
ติดตั้งโทรศัพท์ในชั้นประหยัดบนเครื่องบินในเส้นทางระยะไกล (Long Haul)
ให้เป็นมาตรฐานของบริษัทฯ นอกจากนี้
ยังอยู่ระหว่างการศึกษาการให้บริการระบบสื่อสารไร้สายความเร็วสูง (Broadband Internet)
บนเครื่องบินในเส้นทางระยะไกล (Long Haul) โดยให้บริการกับผู้โดยสารทุกชั้น

(จ) การพัฒนาและขยายเครือข่ายการบินและการให้บริการเที่ยวบินและฝูงบินของบริษัทฯ

บริษัทฯ มีเจตนารมณ์ที่จะเพิ่มความถี่ของเที่ยวบิน ประกอบกับการเปิดเส้นทางบินใหม่ๆ
ไปยังตลาดที่กำลังเติบโต ซึ่งบริษัทฯ ได้มีการให้บริการทางการบินอยู่แล้ว เช่น ตลาดในทวีปยุโรป
ประเทศออสเตรเลีย นิวซีแลนด์ และตลาดที่มีศักยภาพในการเติบโตในระยะยาว เช่น
ประเทศจีนตอนใต้ ประเทศในภูมิภาคอินโดจีน และคาบสมุทรอินเดีย อย่างไรก็ตาม บริษัทฯ
จะยังคงให้บริการการขนส่งในเส้นทางการบินที่มีความสำคัญในเชิงธุรกิจหรือจะให้ประโยชน์ต่อบริษัทฯ
ในระยะยาวต่อไป แม้ว่าการให้บริการในเส้นทางการบินดังกล่าวอาจทำให้บริษัทฯ
ไม่สามารถทำกำไรในระยะแรกของการให้บริการก็ตาม นอกจากนั้น บริษัทฯ
ยังมีแผนที่จะดำเนินการอย่างต่อเนื่องในการเสาะแสวงหาโอกาสที่จะเพิ่มขีดความสามารถในการให้บริการของบริษัทฯ
โดยการเข้าร่วมในสัญญาบริการเที่ยวบินร่วม การซื้อขายระวางที่นั่งที่จัดสรรไว้
และข้อตกลงการรับขนผู้โดยสารซึ่งกันและกันร่วมกับสายการบินสมาชิกในกลุ่มพันธมิตร สตาร์
อัลไลแอนซ์ และสายการบินพันธมิตรอื่นๆ โดยแนวทางการพัฒนานั้น บริษัทฯ
เน้นที่จะขยายเส้นทางการบินออสเตรเลีย นิวซีแลนด์ ซึ่งเป็นเส้นทางที่บริษัทฯ
ให้ความสนใจในการขยายเส้นทาง
เพื่อให้กำลังการผลิตสอดคล้องกับความต้องการที่เกิดขึ้นในเส้นทางระหว่างยุโรปและออสเตรเลีย
(Kangkaroo Route) โดยจะทำการเพิ่มเส้นทางบินโดยตรง การปรับตารางเส้นทางเชื่อมการบิน
และการปรับปรุงอุปกรณ์ห้องผู้โดยสารในส่วนของที่นั่งและระบบสาระบันเทิง
ส่วนเส้นทางการบินยุโรปจะเน้นการเพิ่มขนาดของเครื่องหรือจำนวนเที่ยวบิน
เพื่อรองรับปริมาณความต้องการเดินทางที่เพิ่มขึ้นสำหรับจุดหมายปลายทางที่สำคัญ เช่น ลอนดอน
แฟรงเฟิร์ต ปารีส โคเปนเฮเก้น สต๊อกโฮม มาดริด รวมทั้งเส้นทางบินไปยังมอสโคว์
ส่วนเส้นทางการบินอเมริกาเหนือ ได้เพิ่มเส้นทางการบินตรงไปยังอเมริกาแบบไม่หยุดแวะพัก ได้แก่
นิวยอร์ก ซึ่งบริษัทฯ จะมีความได้เปรียบในระยะเวลาการบินที่ใช้ประมาณ 17 ชั่วโมง
ในขณะที่คู่แข่ง เช่น สิงคโปร์ จะใช้เวลาประมาณ 18 ชั่วโมง เส้นทางการบินในภูมิภาค
จะเน้นเส้นทางการบินที่มีการขยายตัวระดับสูง เช่น ญี่ปุ่น จีน อินเดีย
และเส้นทางการบินภายในประเทศ จะลดเส้นทางการบินบางจุดที่ไม่ก่อให้เกิดกำไร
หลังจากที่ธุรกิจการบินต้นทุนต่ำสามารถเริ่มให้บริการในส่วนนั้นได้แล้ว ทั้งนี้
เพื่อกระตุ้นความต้องการในการเดินทางของผู้โดยสารในเส้นทางการบินใหม่ บริษัทฯ
จะดำเนินการรณรงค์ทางด้านการตลาดเป็นระยะเวลา 6-9 เดือน
ล่วงหน้าก่อนที่จะมีการเปิดให้บริการเที่ยวบิน
โดยมาตรการดังกล่าวรวมถึงการจัดให้มีช่องจำหน่ายบัตรโดยสารหลายช่องทาง
การโฆษณาในเส้นทางการบินเฉพาะเจาะจง
และการทำงานร่วมกับตัวแทนจำหน่ายบัตรโดยสารเพื่อจำหน่ายบัตรโดยสารให้แก่กลุ่มนักท่องเที่ยวในรายการนำเที่ยวต่างๆ
บริษัทฯ ยังมีความตั้งใจที่จะเพิ่มการดำเนินกิจกรรมต่างๆ
โดยร่วมมือกับการท่องเที่ยวแห่งประเทศไทย และองค์กรที่เกี่ยวกับการท่องเที่ยวอื่นๆ
หน่วยงานราชการด้านการท่องเที่ยวของต่างประเทศ และองค์กรต่างๆ
ที่เกี่ยวข้องกับการท่องเที่ยวในประเทศจุดหมายปลายทาง
ในการร่วมกันรณรงค์และจัดกิจกรรมด้านโฆษณาร่วมกัน
และโดยการให้การสนับสนุนการเดินทางไปยังสถานที่ต่างๆ
เพื่อการประชาสัมพันธ์การท่องเที่ยวในประเทศไทย นอกจากนี้ บริษัทฯ
ยังคงจะดำเนินการส่งเสริมโครงการรอยัล ออร์คิด ฮอลิเดย์
หรือทัวร์เอื้องหลวงอย่างต่อเนื่องในการส่งเสริมรายการนำเที่ยวต่างๆ
และร่วมมือกับตัวแทนจำหน่ายและผู้จำหน่ายส่งบัตรโดยสารทั่วโลกในการให้การสนับสนุนหรือให้ส่วนลดพิเศษ

3.2.1.2 ลักษณะลูกค้า

แบ่งลักษณะลูกค้าตามการใช้บริการได้ดังนี้

1.  ผู้โดยสารที่มีความต้องการเดินทางโดยเครื่องบินทั้งภายในประเทศและระหว่างประเทศ
    ที่เป็นการเดินทางเพื่อติดต่อธุรกิจและการท่องเที่ยว ทั้งที่เป็นคนไทยและชาวต่างประเทศ
    โดยบริษัทฯ ได้ใช้ระบบการแต่งตั้งตัวแทนจำหน่าย (Agency) กระจายตามภูมิภาคต่างๆ
    ทั่วโลกเป็นช่องทางในการจำหน่ายบัตรโดยสารของบริษัทฯ
    ซึ่งในแต่ละประเทศจะมีตัวแทนจำหน่ายเป็นจำนวนมากและในแต่ละตัวแทนจำหน่ายยังมีเครือข่าย
    (Network) ที่ครอบคลุมพื้นที่หลายประเทศ

    2.
    ผู้ที่ต้องการนำสินค้าเข้าหรือส่งสินค้าออกโดยใช้บริการขนส่งทางอากาศทั้งภายในประเทศและระหว่างประเทศ
    ซึ่งรวมทั้งไปรษณียภัณฑ์ทางอากาศ (Air Mail)

3.  ลูกค้าสายการบินที่ใช้บริการกิจการสนับสนุนการขนส่งที่ท่าอากาศยานกรุงเทพ

3.2.1.3 กลุ่มลูกค้าเป้าหมาย

ผู้โดยสารชั้นประหยัดซึ่งส่วนใหญ่เป็นกลุ่มนักท่องเที่ยวยังคงเป็นลูกค้าเป้าหมายหลักของบริษัทฯ
เนื่องจากประเทศไทยยังคงมีศักยภาพทางด้านการท่องเที่ยว ประกอบกับการให้บริการที่นั่งโดยสาร
ชั้นประหยัดของบริษัทฯ ถือเป็นจุดเด่นเมื่อเปรียบเทียบกับสายการบินอื่นๆ
และเป็นส่วนที่สร้างรายได้และกำไรให้กับบริษัทฯ มาโดยตลอด นอกจากนี้ บริษัทฯ
ได้พัฒนาและให้ความสำคัญกับลูกค้าชั้นหนึ่งและชั้นธุรกิจมากขึ้นเพื่อใช้ประโยชน์จากศักยภาพการผลิตที่มีอยู่อย่างสูงสุดและเพิ่มรายได้ให้กับบริษัทฯ

สำหรับการขนส่งสินค้าทางอากาศนั้น บริษัทฯ นอกจากใช้พื้นที่ระวางบรรทุกจากเที่ยวบินโดยสารแล้ว
ในช่วงที่มีความต้องการขนส่งสินค้าสูง บริษัทฯ ได้ดำเนินการขนส่งสินค้าด้วยเครื่องบินบรรทุกสินค้า
โดยใช้พื้นที่ระวางบรรทุกจากเครื่องบินบรรทุกสินค้าของสายการบินอื่น ในลักษณะ TRIP Lease
และ Joint Operation โดยลูกค้าเป้าหมายหลักในการขนส่งสินค้าทางอากาศได้แก่
กลุ่มธุรกิจการส่งออก

3.2.1.4 การจำหน่าย และช่องทางการจำหน่าย

บริษัทฯ ได้ใช้ระบบสำรองที่นั่งแบบเบ็ดเสร็จ (Global Distribution System)
เพื่อการเชื่อมโยงข้อมูลระหว่างบริษัทฯ สำนักงานขายของบริษัทฯ และตัวแทนจำหน่ายทั่วโลก
เพื่ออำนวยความสะดวกในการสำรองที่นั่งและการออกบัตรโดยสารให้แก่ลูกค้า โดยบริษัทฯ
เป็นสมาชิกระบบสำรองที่นั่งชั้นนำทุกระบบ ซึ่งครอบคลุมช่องทางการจัดจำหน่าย ทั่วโลก คือ ระบบ
AMADEUS, ABACUS, AXESS, GALILEO, INFINI, SABRE, TOPAS และ WORLDSPAN
นอกจากนี้ บริษัทฯ ได้เปิดช่องทางการจัดจำหน่ายผ่านระบบ Internet ตั้งแต่ปี 2543

บริษัทฯ จำหน่ายบัตรโดยสารและระวางขนส่งสินค้าผ่านช่องทางการจำหน่ายดังต่อไปนี้

1. สำนักงานขายของบริษัทฯ
ซึ่งมีที่ตั้งอยู่ตามเมืองสำคัญในทุกภูมิภาคทั่วโลกทำหน้าที่ขายบัตรโดยสาร และระวางบรรทุกสินค้า
สำรองที่นั่ง และให้บริการความสะดวกแก่ผู้โดยสาร ลูกค้าขนส่งสินค้า
ตัวแทนการจำหน่ายบัตรโดยสาร ตัวแทนการจำหน่ายระวางบรรทุกสินค้า
และผู้ที่ต้องการติดต่อกับบริษัทฯ ในเรื่องต่างๆ

2. ตัวแทนจำหน่ายทั่วโลก ตัวแทนจำหน่ายเหล่านี้จะเป็นผู้ออกบัตรโดยสาร และทำหน้าที่สำรองที่นั่ง

1.  ตัวแทนจำหน่ายบัตรโดยสาร
    จะเป็นผู้จำหน่ายและออกบัตรโดยสารตามราคาค่าโดยสารที่บริษัทฯ กำหนด
    โดยตัวแทนจำหน่ายจะได้รับค่าส่วนแบ่งตามยอดการขายให้ผู้โดยสาร
    ในปัจจุบันเพื่อให้เป็นไปตามแนวโน้มของตลาด บริษัทฯ
    กำลังมุ่งจำหน่ายบัตรโดยสารให้แก่ตัวแทนที่ราคาสุทธิโดยไม่ต้องมีค่าส่วนแบ่งและให้ตัวแทนกำหนดราคาค่าบัตรโดยสารตามสภาวะตลาด
    ในการแต่งตั้งตัวแทนจำหน่าย แยกเป็นตัวแทนจำหน่ายบัตรโดยสารต่างประเทศและในประเทศ
    โดยมีหลักเกณฑ์การพิจารณาดังนี้

    1.  ตัวแทนจำหน่ายบัตรโดยสารต่างประเทศ ตัวแทนดังกล่าวต้องเป็นสมาชิกของ IATA
        (International Air Transport Association) และต้องผ่านเกณฑ์ที่ IATA
        กำหนด และจะส่งฝ่ายการพาณิชย์พิจารณาเพื่อเสนอให้บริษัทฯ แต่งตั้งเป็นตัวแทนจำหน่าย

    2.  ตัวแทนจำหน่ายบัตรโดยสารในประเทศ
        ฝ่ายการพาณิชย์จะพิจารณาขีดความสามารถของตัวแทน สถานที่ตั้ง
        ความพร้อมของบุคลากร ฐานะการเงิน แล้วเสนอบริษัทฯ แต่งตั้งเป็นตัวแทนจำหน่าย

2.2 ตัวแทนจำหน่ายระวางบรรทุกสินค้า จะทำหน้าที่ขายระวางบรรทุกให้แก่ผู้ที่ต้องการส่งสินค้า
ในอัตราค่าบรรทุกที่บริษัทฯ กำหนด โดยผลตอบแทนของตัวแทนจะได้รับในรูป Commission
ฝ่ายขายระวางบรรทุกสินค้าจะเป็นผู้พิจารณาถึงขีดความสามารถในการทำธุรกิจร่วมกับยอดขาย
ขนาดของตัวแทน ตลอดจนความมั่นคงทางด้านการเงิน แล้วเสนอให้บริษัทฯ
แต่งตั้งเป็นตัวแทนจำหน่าย

3.  ระบบพาณิชย์อิเล็กทรอนิกส์ของบริษัทฯ โดยเรียกว่าบริการ Royal e-Service

บริษัทฯ ได้ดำเนินการระบบสำรองที่นั่งผ่านทางอินเทอร์เน็ต (e-Booking)
ซึ่งทำให้ผู้โดยสารสามารถทำการจองที่นั่งด้วยตนเองและตรวจสอบราคาค่าโดยสารผ่านทางเว็บไซต์หลักของบริษัทฯ
นอกจากนี้ ยังได้ขยายเครือข่ายการจำหน่ายบัตรโดยสารผ่านทางระบบบัตรโดยสารอิเล็กทรอนิกส์
(e-Ticket)

นอกจากนี้ บริษัทฯ ได้ติดตั้งเครื่องบริการผู้โดยสารอัตโนมัติ (Self-Service Kiosks)
ภายใต้บริการ Royal e-Service เพื่อให้ผู้โดยสารพบกับการเดินทางที่ผ่อนคลายมากขึ้น
และความรวดเร็วในขั้นตอนตรวจเช็คเอกสารเดินทาง โดยบริการ Royal e-Service
ได้ให้ทางเลือกผู้โดยสาร 2 ทางเลือก คือ
ผู้โดยสารสามารถซื้อบัตรโดยสารและทำการตรวจเช็คเอกสารเดินทางด้วยตนเอง (Check-in)
หรือเฉพาะตรวจเช็คเอกสารเดินทางด้วยตนเองเพียงอย่างเดียว โดยซอฟแวร์ของ Royal
e-Service ได้จัดทำขึ้นมาเพื่อให้ใช้งานได้ง่ายและมีคำสั่งทั้ง 2 ภาษา (ไทยและอังกฤษ)
ผู้โดยสารที่ยังไม่มีบัตรโดยสารสามารถเลือกเส้นทางที่เปิดให้บริการ เที่ยวบิน ที่นั่ง ราคา
รวมถึงยืนยันการจองที่นั่งและซื้อบัตรโดยสารได้ด้วยตนเอง โดยชำระเงินผ่านบัตรเครดิต
ซึ่งข้อมูลจะถูกส่งไปยังธนาคารเพื่อทำหน้าที่ในการตรวจสอบอนุมัติก่อนจะถึงขั้นตอนตรวจเช็คเอกสารเดินทาง
โดยเมื่อธนาคารอนุมัติแล้วผู้โดยสารจะได้รับใบเสร็จรับเงินและบัตรผ่านขึ้นเครื่อง (Boarding
Pass)

3.2.2 สภาวะอุตสาหกรรมการบินและการแข่งขัน

ปี 2549 ธุรกิจการบินพาณิชย์ยังคงขยายตัวอย่างต่อเนื่อง
โดยมีแรงสนับสนุนจากการเติบโตของเศรษฐกิจโลก ถึงแม้ราคาน้ำมันยังอยู่ในระดับสูง
และการขึ้นอัตราดอกเบี้ยจะเป็นปัจจัยเสี่ยงต่อสภาวะเศรษฐกิจโลกอยู่บ้าง
แต่ก็มิได้เป็นข้อจำกัดที่จะฉุดรั้งการเติบโตทางเศรษฐกิจ
ทำให้มีการเดินทางเพื่อติดต่อธุรกิจการค้าและท่องเที่ยวมากขึ้น โดยเฉพาะในจีน อินเดีย
และตะวันออกกลาง ซึ่งมีสายการบินใหม่ รวมถึงสายการบินต้นทุนต่ำเกิดขึ้นอย่างมากในปีที่ผ่านมา
สายการบินเหล่านี้ยังคงขยายเครือข่ายเส้นทางบินและฝูงบินอย่างรวดเร็ว
ทำให้การแข่งขันรุนแรงขึ้น รายได้ต่อหน่วยมีแนวโน้มลดลง ในขณะที่ต้นทุนเชื้อเพลิงสูงขึ้น
ส่งผลให้ผลประกอบการของสายการบินดั้งเดิมลดลง
อย่างไรก็ดีสายการบินต่างหามาตรการประหยัดน้ำมันวิธีการลดต้นทุน
เพิ่มประสิทธิภาพในการทำงานและมีการประกันราคาน้ำมันล่วงหน้า
เพื่อแบ่งเบาภาระต้นทุนน้ำมันที่เพิ่มขึ้น

สภาวะการขนส่งผู้โดยสาร

ในครึ่งแรกของปี 2549 ปริมาณการขนส่งผู้โดยสารทั่วโลกขยายตัวเพิ่มขึ้นร้อยละ 6.8
ภูมิภาคที่มีการเจริญเติบโตมากที่สุด คือตะวันออกกลาง มีอัตราการเติบโตร้อยละ 17.8
เนื่องจากประเทศในตะวันออกกลางซึ่งเป็นประเทศที่มั่งคั่งจากทรัพยากรน้ำมันหลายประเทศ
ได้หันมาให้ความสำคัญกับธุรกิจการบินและการท่องเที่ยวอย่างจริงจัง
มีการลงทุนสร้างแหล่งท่องเที่ยวพัฒนาสนามบินและขยายฝูงบินอย่างมาก

สำหรับประเทศไทย มีผู้โดยสารระหว่างประเทศเพิ่มขึ้นร้อยละ 11.9
เป็นอัตราที่สูงเนื่องจากเทียบกับต้นปี 2548 ซึ่งผู้โดยสารชะลอการเดินทางจากเหตุการณ์สึนามิ
อย่างไรก็ตามคาดว่าจำนวนผู้โดยสารทั้งปีจะเพิ่มขึ้นร้อยละ 8

ในระยะยาว สมาคมขนส่งทางอากาศระหว่างประเทศ (IATA)
ได้พยากรณ์ว่าประเทศไทยจะมีผู้โดยสารเพิ่มขึ้นเฉลี่ยร้อยละ 6.7 ต่อปี ไปจนถึงปี 2552

สภาวะการขนส่งสินค้าทางอากาศ

จากราคาน้ำมันที่ยังคงอยู่ในระดับสูง ทำให้ต้นทุนการขนส่งเพิ่มขึ้น
ความต้องการขนส่งสินค้าทางอากาศทั่วโลกจึงชะลอตัวลง แต่ยังคงมีอัตราการเติบโตเพิ่มขึ้นร้อยละ
5.4 ในครึ่งปีแรก และคาดว่าตลอดปี 2549 จะมีอัตราการเติบโตถึงร้อยละ 7

สำหรับการขนส่งสินค้าระหว่างประเทศไทย สินค้าขาออกมีปริมาณมากกว่าสินค้าขาเข้า
ตลาดที่มีการขนส่งสินค้าทางอากาศมากได้แก่ ฮ่องกง ไทเป โตเกียว สิงคโปร์ และโซล
สำหรับตลาดข้ามทวีป ได้แก่ แฟรงค์เฟิร์ต และปารีส ในระยะ 5 ปีข้างหน้า
สมาคมขนส่งทางอากาศระหว่างประเทศ (IATA)
ได้พยากรณ์ว่าจะมีการขนส่งสินค้าขาออกจากประเทศไทยเพิ่มขึ้นเฉลี่ยร้อยละ 6.6 ต่อปี
และสินค้าขาเข้าเพิ่มขึ้นเฉลี่ยร้อยละ 7.3 ต่อปี

การแข่งขันของอุตสาหกรรมการบินภายในประเทศ

ปัจจุบันมีสายการบินที่ให้บริการภายในประเทศรวม 6 สายการบิน เป็นสายการบินต้นทุนต่ำ 3
สายการบิน ซึ่งเริ่มให้บริการตั้งแต่ปี 2547 โดยบริษัทฯ
ได้จัดตั้งสายการบินนกแอร์ขึ้นเพื่อปกป้องส่วนแบ่งตลาดของบริษัทฯ
จากการเข้ามาของสายการบินต้นทุนต่ำ ทำให้จำนวนผู้โดยสารเพิ่มขึ้นอย่างรวดเร็ว
สูงกว่าแนวโน้มที่ผ่านมาในอดีต ซึ่งขยายตัวเฉลี่ย 3-4% ต่อปี
ผู้โดยสารที่เพิ่มขึ้นนี้เป็นผู้โดยสารกลุ่มใหม่ที่เปลี่ยนรูปแบบการเดินทางจากทางบกมาใช้บริการทางอากาศ
โดยมีราคาที่ถูกลงเป็นแรงจูงใจ ทำให้ผู้โดยสารสามารถรับภาระค่าโดยสารเครื่องบินได้
ในส่วนผู้โดยสารของบริษัทฯ มีจำนวนลดลงไปบ้าง ซึ่งสัมพันธ์กับปริมาณการผลิตที่ลดลง
เนื่องจากบริษัทฯ ได้นำเครื่องบินบางส่วนให้นกแอร์เช่าทำการบิน
ทั้งนี้ถ้ารวมผู้โดยสารของการบินไทยและนกแอร์แล้ว ยังคงมีอัตราเพิ่มในแนวโน้มเดิม
ซึ่งนับเป็นผลสำเร็จของกลยุทธ์ที่ การบินไทยจัดตั้งนกแอร์ขึ้น เพื่อรักษาส่วนครองตลาดของบริษัทฯ
โดยปัจจุบันบริษัทฯ มีส่วนแบ่งตลาดร้อยละ 41 และ สายการบินนกแอร์มีส่วนแบ่งร้อยละ 15

การแข่งขันในอุตสาหกรรมการบินระหว่างประเทศ

จากนโยบายเปิดเสรีด้านสิทธิการบินของรัฐบาล เพื่อส่งเสริมการค้าและการท่องเที่ยว
ทำให้สายการบินต่างเพิ่มเที่ยวบินเข้าสู่ประเทศไทยมากขึ้น บริษัทฯ
ต้องเผชิญสภาวะการแข่งขันที่รุนแรง ทั้งกับสายการบินดั้งเดิมที่มีความเข้มแข็ง
สายการบินที่กำลังพัฒนา โดยเฉพาะจากตะวันออกกลาง จีน และอินเดีย สายการบินต้นทุนต่ำ
ตลอดจนสายการบินเช่าเหมาลำที่เพิ่มเที่ยวบินเข้ามาจำนวนมากในลักษณะของเที่ยวบินที่มีกำหนดตารางบินประจำตามฤดูกาล
ทำให้บริษัทฯ ได้รับผลกระทบบ้างในด้านส่วนแบ่งตลาด ณ เดือนมิถุนายน 2549
มีสายการบินที่ทำการบินระหว่างประเทศรวม 87 สายการบิน บริษัทฯ มีส่วนแบ่งตลาดร้อยละ 38.5
และยังคงมีผู้โดยสารเพิ่มขึ้นร้อยละ 8

3.3 การจัดหาผลิตภัณฑ์หรือบริการ

3.3.1 กำลังการผลิตและปริมาณการผลิตที่เกี่ยวข้องกับการบิน

+---------------------------+---------+----------+----------+----------+
|                           |         | ปีบัญชี     | ปีบัญชี     | ปีบัญชี     |
|                           |         | 2549     | 2548     | 2547     |
+===========================+=========+==========+==========+==========+
| - จำนวนเครื่องบินที่ใช้บริการ    | (ลำ)    | 82       | 84       | 83       |
| (Number of Aircraft)      |         |          |          |          |
+---------------------------+---------+----------+----------+----------+
| - จุดหมายปลายทาง           | (จุด)    | 71       | 72       | 74       |
| (ไม่รวมกรุงเทพฯ)            |         |          |          |          |
| (Number of Destinations)  |         |          |          |          |
+---------------------------+---------+----------+----------+----------+
| - ระยะทางบิน               | (พันกม.) | 206,063  | 209,743  | 208,892  |
| (Kilometres Flown)        |         |          |          |          |
+---------------------------+---------+----------+----------+----------+
| - จำนวนการลงของเครื่องบิน    | (ครั้ง)   | 95,227   | 93,685   | 100,365  |
| (Number of Landings)      |         |          |          |          |
+---------------------------+---------+----------+----------+----------+
| - จำนวนชั่วโมงปฏิบัติการบิน     | (ช      | 324,366  | 304,535  | 304,325  |
| (Flight Hours)            | ั่วโมง/ปี) |          |          |          |
+---------------------------+---------+----------+----------+----------+
| -                         | (ชั่ว     | 10.8     | 10.4     | 10.2     |
| ชั่วโมงการใช้เครื่องบินโดยเฉลี่ย  | โมง/วัน) |          |          |          |
| (Aircraft Utilization)    |         |          |          |          |
+---------------------------+---------+----------+----------+----------+
|                           |         |          |          |          |
+---------------------------+---------+----------+----------+----------+
| การขนส่งผู้โดยสาร            |         |          |          |          |
+---------------------------+---------+----------+----------+----------+
| - ปริมาณที่นั่ง                | (ล้านท   | 71,594   | 69,843   | 69,830   |
| (Available Seats          | ี่นั่ง-กม.) |          |          |          |
| Kilometer)                |         |          |          |          |
+---------------------------+---------+----------+----------+----------+
| - ปริมาณการขนส่งผู้โดยสาร     | (ล้าน    | 53,989   | 49,931   | 50,633   |
|                           | คน-กม.) |          |          |          |
| (Revenue Passenger        |         |          |          |          |
| Kilometer)                |         |          |          |          |
+---------------------------+---------+----------+----------+----------+
| - อัตราส่วนการขนส่งผู้โดยสาร   | (ร้อยละ) | 75.4     | 71.5     | 72.5     |
| (Cabin Factor)            |         |          |          |          |
+---------------------------+---------+----------+----------+----------+
| - จำนวนผู้โดยสาร            | (พันคน)  | 18,574   | 18,133   | 19,540   |
| (Number of Passengers)    |         |          |          |          |
+---------------------------+---------+----------+----------+----------+
| -                         | (บาท/   | 2.64     | 2.57     | 2.40     |
| รายได้จากผู้โดยสารเฉลี่ยต่อหน่วย | คน-กม.) |          |          |          |
| (Passenger Yield)         |         |          |          |          |
+---------------------------+---------+----------+----------+----------+
|                           |         |          |          |          |
+---------------------------+---------+----------+----------+----------+
| การขนส่งสินค้าและไปรษณียภัณฑ์   |         |          |          |          |
+---------------------------+---------+----------+----------+----------+
| - ปริมาณการผลิตพัสดุภัณฑ์       | (ล้าน    | 3,780    | 3,492    | 3,401    |
| (Available Dead Load Ton- | ตัน-กม.) |          |          |          |
| Kilometer)                |         |          |          |          |
+---------------------------+---------+----------+----------+----------+
| - ปริมาณการขนส่งพัสดุภัณฑ์      | (ล้าน    | 2,048    | 1,986    | 1,839    |
| (Revenue Freight Ton-     | ตัน-กม.) |          |          |          |
| Kilometer)                |         |          |          |          |
+---------------------------+---------+----------+----------+----------+
| - อัตราการขนส่งพัสดุภัณฑ์       | (ร้อยละ) | 54.2     | 56.9     | 54.1     |
|                           |         |          |          |          |
| (Freight Load Factor)     |         |          |          |          |
+---------------------------+---------+----------+----------+----------+
| - น้ำหนักพัสดุภัณฑ์ขนส่ง         | (พันกก.) | 560,575  | 564,052  | 537,632  |
| (Cargo Carried)           |         |          |          |          |
+---------------------------+---------+----------+----------+----------+
| -                         | (บาท/   | 12.53    | 12.30    | 12.10    |
| รายได้จากพัสดุภัณฑ์เฉลี่ยต่อหน่วย  | ตัน-กม.) |          |          |          |
| (Freight Yield)           |         |          |          |          |
+---------------------------+---------+----------+----------+----------+
|                           |         |          |          |          |
+---------------------------+---------+----------+----------+----------+
| การขนส่งรวมทั้งระบบ          |         |          |          |          |
+---------------------------+---------+----------+----------+----------+
| - ปริมาณการผลิต             | (ล้าน    | 10,269   | 9,791    | 9,686    |
|                           | ตัน-กม.) |          |          |          |
| (Available Ton-Kilometer) |         |          |          |          |
+---------------------------+---------+----------+----------+----------+
| -   ปริมาณการขนส่ง          | (ล้าน    | 7,001    | 6,565    | 6,478    |
|                           | ตัน-กม.) |          |          |          |
| (Revenue Ton-Kilometer)   |         |          |          |          |
+---------------------------+---------+----------+----------+----------+
| -   อัตราส่วนการบรรทุก       | (ร้อยละ) | 68.2     | 67.1     | 66.9     |
|                           |         |          |          |          |
| (Load Factor)             |         |          |          |          |
+---------------------------+---------+----------+----------+----------+
| -                         | (บาท/   | 24.3     | 23.57    | 22.49    |
|  รายได้รวมทั้งระบบเฉลี่ยต่อหน่วย | ตัน-กม.) |          |          |          |
|                           |         |          |          |          |
| (System-wide Yield)       |         |          |          |          |
+---------------------------+---------+----------+----------+----------+

 

ฝูงบินของบริษัทฯ

  -------------------------------- ------------------- -------------------
  แบบเครื่องบิน                       จำนวน (ลำ)          

                                   ปีบัญชี 2549           ปีบัญชี 2548

  โบอิ้ง 747-400                     18                  18

  โบอิ้ง 747-300                     2                   2

  โบอิ้ง 777-300                     6                   6

  โบอิ้ง 777-200                     8                   8

  โบอิ้ง 737-400                     10                  10

  แอร์บัส A340-600                   5                   2

  แอร์บัส A340-500                   3                   2

  แอร์บัส A330-300                   12                  12

  แอร์บัส A300-600                   21                  21

  เอ็มดี-11                          -                   4

  เอทีอาร์ 72                        2                   2

  รวม                              87                  87
  -------------------------------- ------------------- -------------------

ในปีบัญชี 2549 บริษัทฯ มีเครื่องบินในฝูงบินของบริษัทฯ ทั้งสิ้น 87 ลำ โดยมีเครื่องบินแบบแอร์บัส
A340-600 จำนวน 3 ลำ เข้าเสริมฝูงบินในเดือนตุลาคม พฤศจิกายน และธันวาคม 2548
ตามลำดับ ซึ่งบริษัทฯ ได้นำมาทำการบินในเส้นทางยุโรปและออสเตรเลีย
รวมทั้งรับมอบเครื่องบินแบบแอร์บัส A340-500 ซึ่งมีพิสัยการบินระยะไกล (Super-Long Range)
จำนวน 1 ลำ เข้าประจำการในเดือนตุลาคม 2548 เพื่อนำมาให้บริการในเส้นทางอเมริกาเหนือ
และ ได้ปลดประจำการเครื่องบินรุ่นเก่า เอ็มดี-11 จำนวน 4 ลำ
ตลอดจนปรับปรุงที่นั่งและระบบสาระบันเทิงบนเครื่องบินแบบโบอิ้ง 747-400 และ โบอิ้ง777-200
ให้มีความสะดวกสบายทันสมัย และมีขีดความสามารถการแข่งขันในธุรกิจการบินยิ่งขึ้น

นอกจากนี้ บริษัทฯ ได้นำเครื่องบินแบบโบอิ้ง737-400 และเอทีอาร์ 72 แบบละ 1 ลำ
ให้สายการบิน นกแอร์เช่าเพิ่ม เพื่อทำการบินทดแทนเส้นทางบินสายรองภายในประเทศของบริษัทฯ
เริ่มตั้งแต่เดือนมกราคม 2549 และกุมภาพันธ์ 2549 ตามลำดับ
รวมเป็นเครื่องบินที่บริษัทฯให้สายการบินนกแอร์เช่าทั้งหมด จำนวน 5 ลำ ประกอบด้วย
เครื่องบินแบบโบอิ้ง 737-400 จำนวน 4ลำ และเครื่องบินแบบเอทีอาร์ 72 จำนวน 1 ลำ

สำหรับในปี 2550 บริษัทฯ มีแผนรับมอบเครื่องบินใหม่ทั้งสิ้นจำนวน 6 ลำ
แบ่งเป็นเครื่องบินแบบโบอิ้ง 777-200ER จำนวน 5 ลำ โดยจะเริ่มรับมอบในเดือนตุลาคม 2549
จำนวน 1 ลำ เดือนพฤศจิกายน 2549 จำนวน 3 ลำ และเดือนกันยายน 2550 อีก 1 ลำ
พร้อมทั้งจะรับมอบเครื่องบินแบบแอร์บัส A340-500 เพิ่มอีก 1 ลำ ในเดือนเมษายน 2550
เพื่อรองรับการเติบโตของตลาดที่มีศักยภาพสูงในเส้นทางอเมริกาเหนือและยุโรป

ฝูงบิน

บริษัทฯ มีเครื่องบินในฝูงบินรวมทั้งสิ้น 87 ลำ โดยเป็นเครื่องบินที่เป็นสินทรัพย์ของบริษัทฯ จำนวน
55 ลำ และเป็นเครื่องบินภายใต้สัญญาเช่า (Financial Lease and Leverage Lease)
จำนวน 20 ลำ และเช่าแบบการเช่าเพื่อดำเนินงาน (Operating Lease) จำนวน 12 ลำ
เครื่องบินหลักที่บริษัทฯ ใช้ได้แก่ แอร์บัส A340-600 แอร์บัส A340-500 แอร์บัส A330-300
แอร์บัส A300-600 โบอิ้ง 747-400 โบอิ้ง 747-300 โบอิ้ง 777-300 โบอิ้ง 777-200 โบอิ้ง
737-400 และ ATR 72 บริษัทฯ ได้ให้บริษัท สายการบินนกแอร์ จำกัด เช่าดำเนินงานเครื่องบิน
โบอิ้ง 737-400 จำนวน 4 ลำ และเครื่องบินแบบเอทีอาร์ 72 จำนวน 1 ลำ ณ วันที่ 30
กันยายน 2549 อายุโดยเฉลี่ยของเครื่องบินของบริษัทฯ อยู่ที่ 10.4 ปี

บริษัทฯ มีนโยบายและขั้นตอนในการจัดหาเครื่องบิน
โดยจัดทำแผนการจัดหาเครื่องบินเพื่อรองรับการเจริญเติบโตทางธุรกิจตามแผนการดำเนินงานโดยรวมของบริษัทฯ
โดยพิจารณาถึงขนาดของเครื่องบินให้สอดคล้องกับปริมาณผู้โดยสารที่เพิ่มขึ้นและเหมาะสมกับเส้นทางบินตามความต้องการของตลาด
แล้วบรรจุในแผนวิสาหกิจเพื่อเสนอกระทรวงคมนาคมให้ความเห็นชอบก่อนนำเสนอคณะรัฐมนตรีเพื่ออนุมัติ
หากการลงทุนมีวงเงินเกินร้อยละ 50 ของสินทรัพย์รวมของบริษัทฯ บริษัทฯ
จะต้องดำเนินการขออนุมัติจากที่ประชุมผู้ถือหุ้นด้วย ในการจัดหาแหล่งเงินทุนนั้น บริษัทฯ
จะปรึกษาร่วมกับกระทรวงการคลังในแนวทางการจัดหาเงินทุนเพื่อการจัดหาเครื่องบิน

บริษัทที่ดำเนินการผลิตและจำหน่ายเครื่องบินพาณิชย์ขนาดใหญ่ในตลาดโลกมีเพียง 2 บริษัท ได้แก่
บริษัท โบอิ้ง และบริษัท แอร์บัส การจะพิจารณาซื้อเครื่องบินจากบริษัทใด
ขึ้นอยู่กับขนาดและแบบของเครื่องบินที่เหมาะสมกับเส้นทางบิน
และความต้องการของตลาดในเส้นทางที่บริษัทฯ จะทำการบิน
รวมทั้งราคาและสิทธิประโยชน์ที่จะได้รับ

บริษัทฯ มีแนวทางการจัดหาเงินทุนเพื่อจัดหาเครื่องบินโดยวิธีการต่างๆ
โดยคำนึงถึงสถานการณ์ทางตลาดการเงินและภาวะเศรษฐกิจโดยทั่วไปรวมถึงนโยบายของรัฐบาลด้วย
ซึ่งแต่เดิมวิธีจัดหาเงินทุนของบริษัทฯ จะต้องได้รับความเห็นชอบจากกระทรวงการคลัง
โดยเฉพาะในการกู้ยืมเงินในสกุลเงินตราต่างประเทศจะต้องอยู่ภายใต้เพดานการกู้ยืมเงินตราต่างประเทศ
แต่เนื่องจากในภาวะปัจจุบัน ธุรกิจการบินมีการแข่งขันสูง และบริษัทฯ
มีความจำเป็นที่จะต้องเพิ่มขีดความสามารถในการแข่งขันกับสายการบินอื่นๆ
และการดำเนินการดังกล่าวต้องมีการจัดหาเครื่องบินเพิ่มเติม
ซึ่งต้องใช้เงินลงทุนเป็นจำนวนมากและต้องมีการก่อหนี้จากต่างประเทศในวงเงินสูง
ดังนั้นเพื่อให้การดำเนินงานของบริษัทฯ
เป็นไปอย่างคล่องตัวและสามารถสนับสนุนยุทธศาสตร์การเป็นศูนย์กลางการขนส่งทางอากาศในภูมิภาคเอเชีย
บริษัทฯ จึงได้ขอรับการยกเว้นไม่ต้องปฏิบัติตามระเบียบการก่อหนี้ของประเทศปี พ.ศ. 2528
แต่อย่างไรก็ตาม บริษัทฯ ซึ่งมีสถานะเป็นรัฐวิสาหกิจและหนี้ของบริษัทฯ
ยังคงถือเป็นภาระหนี้สาธารณะของประเทศ ดังนั้นบริษัทฯ
ยังคงต้องรายงานหนี้สาธารณะให้กระทรวงการคลัง รวมไปจนถึงการก่อหนี้ใหม่ด้วย
เพื่อให้การบริหารจัดการหนี้สาธารณะในภาพรวมของประเทศเป็นไปอย่างมีประสิทธิภาพและเป็นการรักษาวินัยทางการคลังอย่างเคร่งครัดอีกทางหนึ่งด้วย

ปัจจุบันบริษัทฯ มีเครื่องบินที่จัดหาด้วยวิธีการเช่าเพื่อดำเนินงาน (Operating Lease)
คงเหลือเป็นจำนวนทั้งหมด 12 ลำ โดยมีภาระผูกพันในรูปเงินสกุลดอลลาร์สหรัฐ มีอายุสัญญาเช่า
10-11 ปี ชำระค่าเช่าเป็นรายไตรมาส โดย ณ วันที่ 30 กันยายน 2549
จะมีอายุสัญญาคงเหลือระหว่าง 1-9 ปี ในกรณีของการจัดซื้อเครื่องบินเช่าเพื่อดำเนินงานนี้
เครื่องบินจะยังเป็นทรัพย์สินของผู้ให้เช่า บริษัทฯ
ในฐานะผู้เช่าต้องรับผิดชอบค่าใช้จ่ายในการบำรุงรักษา การประกันภัย
ตลอดจนการเก็บรักษาเครื่องบินตลอดระยะเวลาเช่า ในจำนวนเครื่องบินเช่าเพื่อดำเนินงาน
(Operating Lease) 12 ลำดังกล่าวมีเครื่องบินเช่าเพื่อดำเนินงาน (Operating Lease)
จำนวน 4 ลำ ที่ผู้ให้เช่าให้สิทธิแก่บริษัทฯ ในการซื้อเครื่องบินก่อนสิ้นสุดสัญญาหลังจากปีที่ 3 5 10
และ 11 หลังจากรับมอบเครื่องบิน ณ วันที่ 30 กันยายน 2549 บริษัทฯ
มีภาระผูกพันค่าเช่าเครื่องบินภายใต้สัญญาเช่าตลอดอายุการเช่าเป็นจำนวนเงินรวมทั้งสิ้นประมาณ
353.45 ล้านเหรียญสหรัฐฯ หรือประมาณ 13,303 ล้านบาท

บริษัทฯ ได้มีการจัดหาเครื่องบินโดยวิธีการกู้ยืมเงินภายใต้สัญญาเช่า (Financial Lease and
Leverage Lease) จำนวน 20 ลำ ณ วันที่ 30 กันยายน 2549
สัญญาเหล่านี้มีอายุคงเหลืออยู่ระหว่าง 1-11 ปี โดยมีภาระหนี้เป็นเงินในสกุลดอลลาร์สหรัฐ
เยนญี่ปุ่น และเงินยูโร มีมูลค่ายอดหนี้คงเหลือ ณ ปัจจุบันเป็นเงิน 61,800 ล้านบาท บริษัทฯ
จะได้รับสิทธิในการซื้อเครื่องบินก่อนสิ้นสุดอายุสัญญาได้ตามช่วงเวลาที่กำหนดในสัญญา
หรือเมื่อสิ้นสุดสัญญา

3.3.2 โครงสร้างค่าใช้จ่ายในการดำเนินงานและปัจจัยการผลิตที่สำคัญ

ค่าใช้จ่ายในการดำเนินงานของบริษัทฯ ประกอบด้วยค่าใช้จ่ายที่สำคัญคือ ค่าใช้จ่ายเกี่ยวกับการบิน
ค่าใช้จ่ายน้ำมันเชื้อเพลิงใช้ในการบิน
ค่าใช้จ่ายทางด้านพนักงานซึ่งเป็นทรัพยากรที่สำคัญในธุรกิจการให้บริการ
และค่าใช้จ่ายที่เกี่ยวข้องกับการจัดหาเครื่องบินเพื่อนำมาใช้บริการ

หน่วย : ล้านบาท

  --------------------------- --------- ------- --------- ------- --------- -------
                              ปีบัญชี 2549         ปีบัญชี 2548         ปีบัญชี 2547 

                              มูลค่า      ร้อยละ   มูลค่า      ร้อยละ   มูลค่า      ร้อยละ

  - ค่าใช้จ่ายบุคลากร             30,730    18.1    28,853    19.0    26,556    20.1

  - ค่าน้ำมันเครื่องบิน             59,999    35.2    46,101    30.4    30,718    23.3

  - ค่าสินค้าและพัสดุใช้ไป          10,202    6.0     9,739     6.4     9,035     6.8

  - ค่าเช่าเครื่องบินและอะไหล่      5,435     3.2     5,652     3.7     6,248     4.7

  - ค่าใช้จ่ายเกี่ยวกับการบิน        38,393    22.6    36,744    24.2    37,217    28.2

  - ค่าเสื่อมราคา                15,515    9.1     13,155    8.7     11,932    9.0

  - ค่าใช้จ่ายด้านการตลาด         3,116     1.8     3,825     2.5     3,527     2.7

  - ค่าใช้จ่ายด้านการประกันภัย      1,516     0.9     1,902     1.3     1,598     1.2

  - ค่าตอบแทนกรรมการ           26        0.0     40        0.0     34        0.0

  - ค่าใช้จ่ายดำเนินงานอื่น         5,311     3.1     5,653     3.8     5,240     4.0

  รวม                         170,243   100.0   151,664   100.0   132,105   100.0
  --------------------------- --------- ------- --------- ------- --------- -------

ปัจจัยการผลิตที่สำคัญในแต่ละประเภทมีดังต่อไปนี้

น้ำมันเชื้อเพลิง

ค่าใช้จ่ายเกี่ยวกับน้ำมันเชื้อเพลิงเป็นองค์ประกอบสำคัญของต้นทุนในการดำเนินงานของสายการบิน
สำหรับบริษัทฯ ค่าใช้จ่ายเกี่ยวกับน้ำมันเชื้อเพลิงสิ้นสุด วันที่ 30 กันยายน 2549
คิดเป็นประมาณร้อยละ 35.2 ของ ค่าใช้จ่ายในการดำเนินงานของบริษัทฯ เทียบกับร้อยละ 30.4
ในปี 2548 และร้อยละ 23.3 ในปี 2547

บริษัทฯ ได้ดำเนินการจัดซื้อน้ำมันเชื้อเพลิงจากผู้จำหน่ายน้ำมันในทุกตลาดซึ่งบริษัทฯ
ให้บริการการบินตามสัญญาซื้อน้ำมันในระยะยาว (เป็นเวลา หนึ่งปี หรือสองปี) บริษัทฯ
มิได้พิจารณาเฉพาะด้านราคาเท่านั้น แต่ยังพิจารณาถึงความสามารถในการจัดส่งน้ำมันให้แก่บริษัทฯ
ตามความต้องการ และความจำเป็นในการรักษาความสัมพันธ์ในระยะยาวกับผู้จำหน่ายน้ำมัน
นอกจากนี้ ในบางประเทศรวมถึงประเทศจีน ประเทศในภูมิภาคอินโดจีน และลุ่มแม่น้ำโขง บริษัทฯ
จำเป็นต้องซื้อน้ำมันเชื้อเพลิงจากผู้จำหน่ายน้ำมันในราคาที่รัฐบาลของประเทศนั้นๆ เป็นผู้กำหนด

เครื่องบินของบริษัทฯ จะเติมน้ำมันที่สนามบินตามจุดบินต่างๆ
โดยราคาน้ำมันจะขึ้นอยู่กับราคาน้ำมันของตลาดโลกที่ใช้อ้างอิง ณ จุดเติมน้ำมันนั้น ทั้งนี้
เพื่อเป็นการลดต้นทุน บริษัทฯ
จะพยายามเลือกเติมน้ำมันจากเมืองที่ราคาน้ำมันถูกและหลีกเลี่ยงหรือเติมน้ำมันเพียงเท่าที่จำเป็นในเมืองที่ราคาน้ำมันแพง

บริษัทฯ ได้ดำเนินการจัดซื้อน้ำมันเชื้อเพลิงจากผู้จำหน่ายน้ำมันรายใหญ่ซึ่งมีจำนวนหลายราย
โดยผ่านกระบวนการเจรจาต่อรองโดยคณะทำงาน
ซึ่งมีหน้าที่ในการพิจารณากลั่นกรองเสนอแนะในการคัดเลือกผู้จำหน่ายน้ำมัน อัตราค่าประกอบการ
ระยะเวลาผูกพันการจัดหา และเงื่อนไขอื่น
ราคาซื้อขายน้ำมันเชื้อเพลิงจะกำหนดจากราคาตลาดจรของประเทศต่างๆ
ซึ่งขึ้นอยู่กับแหล่งที่เติมน้ำมัน บวกต้นทุนค่าขนส่ง ค่าประกันภัย และผลตอบแทนของผู้ขาย
ในกรณีที่บริษัทฯ มีความต้องการซื้อน้ำมันจำนวนมาก บริษัทฯ
จะทำสัญญาการซื้อน้ำมันจากผู้จำหน่ายน้ำมันเป็นเวลาประมาณ 1-2 ปี
เพื่อเป็นการประกันว่าผู้ขายน้ำมันมีน้ำมันจำหน่ายให้บริษัทฯ ในปริมาณตามที่ตกลง

นอกจากนี้ บริษัทฯ ยังเป็นหนึ่งในผู้ถือหุ้นของบริษัท บริการเชื้อเพลิงการบินกรุงเทพ จำกัด
(มหาชน) (Bangkok Aviation Fuel Services Public Company Limited)
ร่วมกับผู้จำหน่ายน้ำมันอีก 6 ราย และหน่วยงานอื่นๆ
บริษัทดังกล่าวเป็นผู้ประกอบการเพียงรายเดียวที่ได้สิทธิในการดำเนินธุรกิจจัดเก็บและให้บริการเติมน้ำมันเชื้อเพลิงแก่อากาศยานทุกประเภท
ณ ท่าอากาศยานกรุงเทพ โดยมีระบบท่อส่งน้ำมันอากาศยาน ระบบคลังน้ำมันอากาศยาน
และระบบเติมน้ำมันเชื้อเพลิง อย่างไรก็ตาม ในฐานะที่บริษัทฯ เป็นผู้ถือหุ้นในบริษัทดังกล่าว บริษัทฯ
เป็นสายการบินเดียวที่มีสิทธิที่จะจัดส่งน้ำมันเชื้อเพลิงที่ซื้อจากผู้จำหน่ายน้ำมันรายอื่นๆ
ที่มิได้เป็นผู้ถือหุ้นในบริษัทดังกล่าว โดยที่สายการบินอื่นๆ
จะต้องซื้อจากผู้จำหน่ายน้ำมันที่เป็นผู้ถือหุ้นในบริษัทดังกล่าวเท่านั้น บริษัทฯ
จึงมีความได้เปรียบมากกว่าคู่แข่งขันในเรื่องการจัดซื้อน้ำมันเชื้อเพลิง
เนื่องจากราคาเฉลี่ยของน้ำมันเชื้อเพลิงที่จำหน่ายในกรุงเทพฯ
จะต่ำกว่าราคาที่จำหน่ายในเมืองอื่นในภูมิภาคเอเชีย เช่น ฮ่องกง เกาหลี และโตเกียว

เนื่องจากค่าน้ำมันเชื้อเพลิงเป็นค่าใช้จ่ายหลักในการดำเนินธุรกิจของบริษัทฯ
โดยมีต้นทุนค่าน้ำมันอากาศยานประมาณร้อยละ 35.2 ของค่าใช้จ่ายในการดำเนินงาน ดังนั้น
ในสภาวะที่ราคาน้ำมันมีความผันผวนมาก บริษัทฯ อาจได้รับผลกระทบจากราคาน้ำมันที่สูงขึ้น
ในปีบัญชี 2547 คณะกรรมการบริษัทฯ
ได้อนุมัติให้มีการดำเนินการจัดการบริหารความเสี่ยงด้านราคาน้ำมัน
เพื่อป้องกันความเสี่ยงจากความผันผวนของราคาน้ำมันอากาศยาน
โดยการจัดทำประกันความเสี่ยงราคาน้ำมันในปริมาณไม่เกินร้อยละ 50
ของปริมาณการใช้ในรอบหนึ่งปีการเงิน

บริษัท บางจากปิโตรเลียม จำกัด (มหาชน) บริษัท เอสโซ่ (ประเทศไทย) จำกัด (มหาชน)
บริษัท เชลล์ แห่งประเทศไทย จำกัด บริษัท ปตท. จำกัด (มหาชน) บริษัท น้ำมันคาลเทกซ์
(ไทย) จำกัด บริษัท แอร์โททาล (ประเทศไทย) จำกัด และบริษัท สิงคโปร์ ปิโตรเลียม
(ประเทศไทย) จำกัด ต่างจำหน่ายน้ำมันเชื้อเพลิงให้แก่บริษัทฯ ประมาณร้อยละ 25.3 20.2
23.4 19.0 8.4 2.0 และ 1.7
ของความต้องการน้ำมันเชื้อเพลิงอากาศยานภายในประเทศของบริษัทฯ ตามลำดับ และบริษัทฯ
เชื่อว่าบริษัทต่างๆ ดังกล่าว หรือผู้จำหน่ายน้ำมันรายอื่นๆ
จะสามารถสนองตอบความต้องการด้านน้ำมันเชื้อเพลิงของบริษัทฯ
ในกรณีที่ผู้จำหน่ายน้ำมันรายหนึ่งรายใดประสบกับปัญหาอันทำให้ไม่สามารถจำหน่ายน้ำมันให้แก่บริษัทฯ
ได้ อนึ่ง ที่ผ่านมาในการจัดซื้อน้ำมันเชื้อเพลิงอากาศยานในต่างประเทศนั้น บริษัทฯ
ไม่ได้จัดซื้อน้ำมันจากผู้จำหน่ายน้ำมันรายใดมากกว่า 15%
ของความต้องการน้ำมันเชื้อเพลิงอากาศยานในต่างประเทศ

โดยทั่วไปแล้ว
ราคาน้ำมันเชื้อเพลิงอากาศยานในตลาดสากลจะมีความผันผวนสูงและไม่อาจคาดการณ์ล่วงหน้าได้จากข้อมูลในอดีตที่ผ่านมา
ปัจจัยสำคัญที่เป็นตัวกำหนดความผันผวน ได้แก่ ปริมาณของอุปสงค์และอุปทาน สภาพอากาศ
และสภาพการณ์การเมืองระหว่างประเทศ ในช่วงปีนี้
ราคาน้ำมันเชื้อเพลิงอากาศยานมีความผันผวนมากเป็นพิเศษ ซึ่งบริษัทฯ
จัดซื้อน้ำมันเชื้อเพลิงอากาศยานส่วนใหญ่เป็นเงินสกุลดอลลาร์สหรัฐ

การประกันภัย

บริษัทฯ มีการจัดทำประกันภัยคุ้มครองผู้โดยสารและคุ้มครองความรับผิดชดใช้ตามกฎหมายอื่นๆ
ในวงเงินเอาประกันที่สอดคล้องกับหลักปฏิบัติของอุตสาหกรรมการบิน
และมีการจัดทำประกันวินาศภัยคุ้มครองความสูญเสียและความเสียหายที่อาจเกิดขึ้นต่อเครื่องบินของบริษัทฯ
รวมถึงความเสี่ยงจากภัยสงครามและภัยที่เกี่ยวข้อง บริษัทฯ
ได้เอาประกันภัยไว้กับบริษัทประกันภัยของไทย
ซึ่งได้จัดให้มีการประกันภัยต่อโดยบริษัทรับประกันภัยต่อในต่างประเทศในวงเงินเอาประกันภัยที่เพียงพอที่จะคุ้มครองความเสียหายที่อาจเกิดขึ้นโดยมีเบี้ยประกันส่วนใหญ่ในรูปเงินสกุลดอลลาร์สหรัฐ
และเงินสกุลอื่นที่เกี่ยวข้อง

บุคลากรที่เกี่ยวกับการบิน

เนื่องจากธุรกิจการบินเป็นธุรกิจที่ให้ความสำคัญในเรื่องการบริการและความปลอดภัยในการเดินทางของผู้โดยสาร
บริษัทฯ ได้ให้ความสำคัญในการฝึกหัดนักบินและพนักงานต้อนรับบนเครื่องบินอย่างมาก
เพื่อให้มีนักบินและพนักงานต้อนรับที่มีคุณภาพในจำนวนที่เพียงพอกับความต้องการในการให้บริการแก่ผู้โดยสาร
ซึ่งความรับผิดชอบในงานส่วนนี้เป็นของฝ่ายพัฒนาบุคลากรการบินของบริษัทฯ
โดยได้ขยายความร่วมมือไปยังองค์กรภายนอกเพื่อให้เกิดการถ่ายทอดเทคโนโลยีขยายขอบข่ายความรู้ให้กว้างขวางและสามารถสร้างสรรค์บุคลากรที่มีคุณภาพ
ให้ความร่วมมือกับสถาบันการบินพลเรือนจัดฝึกอบรมนักบินหลักสูตรใหม่ในโครงการ Airline
Transition Training (ATT) เพื่อผลิตบุคลากรที่มีประสิทธิภาพในการปฏิบัติการบิน
ซึ่งในปัจจุบันได้มีการนำเทคโนโลยีและอุปกรณ์ต่างๆ เข้ามาช่วยทำการบินมากขึ้น ทั้งนี้ บริษัทฯ
มีเป้าหมายจะผลิตนักบินประมาณปีละ 60 คน
เพื่อให้สอดคล้องกับแผนพัฒนาฝูงบินและทดแทนจำนวนนักบินที่ลดลงตามวาระ

และเพื่อรักษามาตรฐานการฝึกอบรมพนักงานของศูนย์ฝึกอบรมนักบินและลูกเรือให้มีความทันสมัย
และมีประสิทธิภาพสูงสุดอยู่เสมอ บริษัทฯ มีเครื่องฝึกบินจำลอง (Flight Simulator) 6 เครื่อง
และเครื่องฝึกการทำ Procedure การบิน (Flight Training Device หรือ FTD) อีก 1
เครื่อง สำหรับการฝึกนักบินของบริษัทฯ ทั้งหมด นอกจากนี้ บริษัทฯ
ยังได้ให้สายการบินในประเทศและต่างประเทศมาเช่าทำการฝึก นอกจากนี้ บริษัทฯ
ยังทำการฝึกและให้เช่าเครื่องฝึกจำลองเหตุการณ์ฉุกเฉิน
ที่อาจเกิดขึ้นได้ในห้องโดยสารบนเครื่องบิน (Cabin Emergency Evacuation Trainer หรือ
CEET) ให้กับสายการบินในประเทศและต่างประเทศ

ในส่วนของพนักงานต้อนรับบนเครื่องบิน ทุกคนจะต้องผ่านการฝึกฝนทั้งภาคทฤษฎีและภาคปฏิบัติ
เป็นเวลา 8 สัปดาห์ และทดลองงานบริการบนเครื่องบินอีก 6 เดือน
เพื่อให้เกิดความมั่นใจในการให้บริการอย่างสุภาพอ่อนน้อมและคำนึงถึงความปลอดภัยของผู้โดยสาร
หลังจากนั้น บริษัทฯ ยังจัดให้มีการฝึกอบรมอย่างต่อเนื่อง
ทั้งทางด้านการพัฒนาทัศนคติต่องานและลูกค้า การสัมมนาพนักงานต้อนรับบนเครื่องบินระดับอาวุโส
และปลุกจิตสำนึกการให้บริการที่ดีเลิศผสมผสานด้วยเสน่ห์ไทย เป็นต้น

3.3.3 การดำเนินงานด้านสิ่งแวดล้อม

บริษัท การบินไทย จำกัด (มหาชน) ได้ให้ความสำคัญด้านสิ่งแวดล้อม (Environment)
มาโดยตลอด และได้แสดงให้เห็นผ่านแผนการบริหารจัดการสิ่งแวดล้อมอย่างเป็นรูปธรรม
โดยมุ่งมั่นในการดำเนินงานให้สอดคล้องตามมาตรฐานสากลอย่างเคร่งครัด
จนได้รับการรับรองมาตรฐาน ISO 14001 Environmental Management System จาก
Bureau Veritas Quality International (BVQI) ในส่วนของสำนักงานใหญ่
และศูนย์ซ่อมอากาศยานทั้งที่ดอนเมืองและอู่ตะเภา
อีกทั้งมีแผนที่จะขยายการรับรองตามมาตรฐานดังกล่าวในทุกกิจกรรม
เมื่อย้ายฐานปฏิบัติการไปที่ท่าอากาศยานสุวรรณภูมิ
เพื่อให้สอดคล้องกับแผนงานและโครงการด้านสิ่งแวดล้อมที่ท่าอากาศยานสุวรรณภูมิ
และรองรับการปฏิบัติการบินที่คำนึงถึงความรับผิดชอบต่อสิ่งแวดล้อมและชุมชน
รวมไปถึงกฎหมายสิ่งแวดล้อมที่เกี่ยวข้อง ซึ่งจะเห็นได้จากการ ลงทุนในโครงสร้างพื้นฐานต่างๆ
เช่น การออกแบบอาคารที่คำนึงถึงการอนุรักษ์พลังงาน เป็นต้น นอกจากนี้ บริษัทฯ
ยังติดตามกฎเกณฑ์ข้อบังคับด้านสิ่งแวดล้อมการบินที่มีแนวโน้มเข้มงวดขึ้น ตามสถานการณ์
มลภาวะโลก และดำเนินมาตรการเพื่อลดมลภาวะด้านต่างๆ
ไม่ว่าจะเป็นการลดมลภาวะทางเสียงที่เกิดขึ้นขณะเครื่องบินวิ่งขึ้นลง
ตามมาตรฐานขององค์การการบินพลเรือนระหว่างประเทศ ( International Civil
Aviation Organization / ICAO) การเพิ่มประสิทธิภาพการใช้น้ำมันเชื้อเพลิงอากาศยาน
หรือแม้แต่ลงทุนซื้อเครื่องบินรุ่นใหม่อย่างแอร์บัส A340-500 และแอร์บัส A340-600
ที่มีความทันสมัย มีมลภาวะทางเสียงต่ำ และมีประสิทธิภาพในการสันดาปของน้ำมันสูง
ซึ่งจะช่วยลดมลภาวะได้อีกวิธีหนึ่ง
โดยแผนการดำเนินงานและกิจกรรมการดำเนินงานด้านสิ่งแวดล้อมที่สำคัญมีดังนี้

1.  การออกแบบและก่อสร้างอาคารของการบินไทยที่สนามบินสุวรรณภูมิที่เป็นมิตรกับสิ่งแวดล้อม

ในฐานะที่เป็นสายการบินแห่งชาติ นอกจากการให้บริการผู้โดยสารของการบินไทยแล้ว
ยังต้องให้การบริการในด้านภาคพื้นกับสายการบินลูกค้าอีกกว่า 70 สายการบิน ทำให้ต้องมีการลงทุน
สิ่งก่อสร้างและสิ่งอำนวยความสะดวกในการให้บริการอย่างพอเพียงทั้งในด้านการขนส่งผู้โดยสารและสินค้า
ซึ่งแน่นอนสิ่งที่ตามมาคือ ผลกระทบต่อสิ่งแวดล้อม
เพราะไม่ว่าจะเป็นกิจกรรมศูนย์ซ่อมบำรุงอากาศยาน ศูนย์ซ่อมบำรุงอุปกรณ์ภาคพื้น ครัวการบิน
อาคารศูนย์ปฏิบัติการ และอาคารอื่นๆ อีกหลายอาคาร จะต้องมีการใช้พลังงานเป็นจำนวนมาก
รวมทั้งการมีขยะและของเสียต่างๆ บริษัทฯ
จึงได้ออกแบบทางด้านสถาปัตยกรรมและวิศวกรรมสำหรับอาคารและกิจกรรมต่างๆ ของบริษัทฯ
ในท่าอากาศยานสุวรรณภูมิ โดยคำนึงถึงการอนุรักษ์สิ่งแวดล้อมเป็นสำคัญ เพื่อให้รองรับมาตรฐาน
ISO 14001 ที่บริษัทฯ มีแผนการดำเนินการในอนาคต
โดยอาคารทุกอาคารเป็นอาคารอนุรักษ์พลังงาน การออกแบบได้กำหนดทิศทาง การวางแนวอาคาร
การกำหนดการระบายความร้อนโดยอาศัยธรรมชาติ เช่น

-   การใช้กระจกที่มีประสิทธิภาพในการป้องกันความร้อนเข้าสู่ตัวอาคารโดยใช้กระจก 2 ชั้น
    (Insulated Double Glazing) โดยชั้นนอกจะเป็น Reflection Glass
    ส่วนอีกชั้นหนึ่งจะทำหน้าที่ ป้องกันเสียง เช่น เสียงเครื่องบิน
    รวมถึงป้องกันความร้อนที่จะเข้ามาในตัวอาคาร

-   การจัดพื้นที่ใช้สอยยังคำนึงถึงการประหยัดพลังงาน โดยออกแบบให้พื้นที่ Public Area
    ที่มีคนเข้า-ออกติดต่อมาก จัดไว้ที่เดียวกัน

-   การใช้วัสดุที่มีคุณภาพในการประหยัดพลังงาน การใช้แผงบังแดด (Sun Shade)
    ที่ออกแบบให้แผงกันแดดแนวนอนยื่นออกจากตัวอาคาร ทำให้สามารถป้องกันแดดได้ถึงเวลา
    16:00 น. จึงไม่ต้องมีการติดตั้งม่านกันแดด
    และยังช่วยกระจายแสงเข้าสู่ภายในอาคารทำให้แสงธรรมชาติเข้าสู่พื้นที่ภายในลึกขึ้น

-   การออกแบบภูมิทัศน์ที่ช่วยลดความร้อนและส่งเสริมสภาพแวดล้อมที่ดี

  นอกจากนี้ บริษัทฯ ยังเข้าร่วมกับบริษัทผลิตไฟฟ้าและน้ำเย็นจำกัด ในโครงการ
  Co-Generation
  เพื่อนำพลังไอน้ำที่เหลือทิ้งมาใช้กับกิจกรรมครัวการบินในด้านการซักรีดและเครื่องล้างภาชนะ
  และที่สำคัญคือ การบริหารจัดการอาคารต่างๆ ได้ใช้ระบบ Building Automation
  ในการควบคุมประสิทธิภาพ

  ในส่วนของการกำจัดกากขยะประเภทต่างๆ ในกิจกรรมของบริษัทฯ
  ได้มีการออกแบบระบบจัดเก็บน้ำมันที่ใช้แล้ว การแยกเก็บกากเคมี
  เพื่อนำไปทำลายหรือทิ้งให้ถูกวิธี
  โดยเฉพาะกิจกรรมครัวการบินที่ได้มีการก่อสร้างระบบบำบัดน้ำเสีย
  ซึ่งเป็นระบบที่สามารถกำจัดไขมัน ทำให้ไม่มีการปนเปื้อนไหลออกไปสู่ทางน้ำสาธารณะ

2.  การพัฒนามาตรฐาน ISO 14001

บริษัทฯ ให้ความสำคัญกับมาตรฐานสากล ISO 14001
ซึ่งเป็นมาตรฐานระบบบริหารจัดการด้านสิ่งแวดล้อม โดยบริษัทฯ
ยังคงสามารถรักษาการรับรองได้อย่างต่อเนื่องในส่วนของพื้นที่สำนักงานใหญ่
ศูนย์ซ่อมบำรุงอากาศยานที่ดอนเมือง และ อู่ตะเภา นอกจากนี้ยังสามารถปรับมาตรฐาน ISO
14001 จากฉบับปี 1996 (ISO 14001:1996) ที่บริษัทฯ ได้รับการรับรอง
เป็นมาตรฐานฉบับล่าสุดปี 2004 (ISO 14001:2004) ได้ตามเป้าหมายที่กำหนดไว้
ซึ่งแสดงให้เห็นถึงความมีประสิทธิภาพในการบริหารจัดการด้านสิ่งแวดล้อมของบริษัทฯ

บริษัทฯ ยังได้เตรียมแผนการการขยายขอบเขตของการรับรองมาตรฐานสากล ISO 14001:2004
ไปยังฐานปฏิบัติการบินที่สุวรรณภูมิ โดยได้เตรียมการศึกษาความเป็นไปได้
การประเมินประเด็นด้านสิ่งแวดล้อม การจัดเตรียมแผนฝึกอบรมพนักงาน
เพื่อให้การจัดทำมาตรฐานบรรลุผลสำเร็จ ตามแผนที่กำหนดไว้

3.  การพัฒนาฝูงบิน นำไปสู่การเป็นมิตรกับสิ่งแวดล้อมที่มากขึ้น

บริษัทฯ ได้มีแผนการลงทุนในการพัฒนาฝูงบินอย่างต่อเนื่อง
ซึ่งนอกจากจะช่วยการตอบสนองต่อความพึงพอใจของลูกค้าแล้ว
การใช้เครื่องบินที่มีเทคโนโลยีที่ทันสมัยยังช่วยทำให้การปฏิบัติการบินของบริษัทฯ
เป็นมิตรกับสิ่งแวดล้อมมากขึ้น และทำให้สามารถปฏิบัติตามกฎเกณฑ์ด้านสิ่งแวดล้อมที่เข้มงวดได้
ตัวอย่างเช่น เครื่องบิน A330 และ A340 ของบริษัทฯ มีระดับความดังของเสียงที่ต่ำกว่า
ข้อกำหนดมาตรฐานความดังของเสียง Chapter 4
ที่องค์การการบินพลเรือนระหว่างประเทศกำหนด เป็นต้น

นอกจากนี้เครื่องบินรุ่นใหม่ของบริษัทฯ ยังช่วยทำให้การเผาผลาญเชื้อเพลิงมีประสิทธิภาพมากขึ้น
และยังมีค่าไอเสียที่ต่ำอีกด้วย

4.  กิจกรรมการแยกของที่นำกลับมาใช้ประโยชน์ได้ (Recycle)

บริษัทฯ ได้จัดระบบการแยกขยะเพื่อแยกขยะทั่วไป ขยะอันตราย และ
ขยะที่สามารถนำกลับไปใช้ประโยชน์ได้อีก รวมทั้งการคัดแยกกระดาษเพื่อนำกลับมาใช้ซ้ำ (Reuse)
ก่อนที่จะถูกรวบรวมส่งไป Recycle เพื่อให้เกิดประโยชน์สูงสุดในการใช้ทรัพยากร

นอกจากนี้ บริษัทฯ ยังได้จัดกิจกรรม Big Cleaning Week
เพื่อกระตุ้นและสร้างจิตสำนึกในการแยกของที่นำกลับมาใช้ประโยชน์ได้ (Recycle) ขึ้นทุกปี
ซึ่งกิจกรรมนี้จะช่วยทำให้พนักงานของบริษัทฯ
ทุกคนมีความตระหนักในความสำคัญด้านสิ่งแวดล้อมและมีส่วนร่วมในการอนุรักษ์สิ่งแวดล้อม

5.  การลดการใช้สาร CFC และ Halon เพื่อลดการทำลายโอโซนในชั้นบรรยากาศ

บริษัทฯ ได้มีแผนดำเนินการเปลี่ยนเครื่องมือหรืออุปกรณ์ที่ใช้สาร CFC และ Halon
เพื่อลดการทำลายโอโซนในชั้นบรรยากาศ ตัวอย่างเช่น

-   การยกเลิกระบบดับเพลิงที่ใช้แก๊ส Halon 1301 มาใช้ระบบดับเพลิงที่ใช้แก๊ส FM-2000

-   การยกเลิกถังดับเพลิงมือถือที่ใช้แก๊ส Halon

-   การยกเลิกการใช้สารเคมีที่มีสาร CFC ที่ใช้ล้างหน้าสัมผัสอุปกรณ์ไฟฟ้า

-   การยกเลิกการใช้สาร CFC ในเครื่องปรับอากาศและเครื่องทำความเย็นขนาดใหญ่

ข้อพิพาทหรือการถูกฟ้องร้องเกี่ยวกับสิ่งแวดล้อม และแนวทางแก้ไขข้อพิพาท

-ไม่มี-

3.4 งานที่ยังไม่ได้ส่งมอบ

-ไม่มี-